barcelonismo.gr * The only Greek FCB portal: Χρυσή Μπάλα 2012: Η «παράγκα» και τα κριτήρια της ψηφοφορίας\nΧρυσή Μπάλα 2012: Η «παράγκα» και τα κριτήρια της ψηφοφορίας\nΗ Ισπανία είναι μια πολύ ιδιαίτερη χώρα από σχεδόν όλες τις απόψεις. Δεν λέει κανείς ότι αυτό είναι καλό ή κακό αλλά είναι προφανές ότι υπάρχουν ακόμα δύο «Ισπανίες» που κοντράρονται και εχθρεύονται εν πολλοίς η μία την άλλη και όσο δεν το αντιλαμβανόμαστε αυτό, τόσο δεν υπάρχει περίπτωση να πάμε μπροστά. Η κατάσταση αυτή μας κυνηγάει από τον θάνατο του Φράνκο και μετά, μια εποχή όπου αντί να δούμε να κάνουμε εκκαθαρίσεις και να ξεκινήσουμε από την αρχή, δεχτήκαμε άκριτα και αβασάνιστα την περίοδο της «μετάβασης». Η τότε ας την πούμε «Δημοκρατία», βρέθηκε να κάνει σκανδαλώδεις υποχωρήσεις και αντί να διώξει όλα τα παράσιτα, τους επέτρεψε να κρατήσουν και τα προνόμιά τους και τις περιουσίες τους. Κι ενώ σε άλλες χώρες στα άτομα αυτά θα επιφυλασσόταν η ανάλογη μεταχείριση, σε μας χάρη στον «Περί Αμνηστίας Νόμο», την γλύτωσαν προκειμένου ν’ αποφευχθεί ένας ακόμα εμφύλιος.\nΑκροθιγώς, αυτοί είναι κάποιοι από τους λόγους για τους οποίους έχουμε ακόμα να κάνουμε με άτομα που βρίσκονται εδώ και χρόνια πολλά σε θέσεις εξουσίας και επιρροής και κάνουν κουμάντο σε συγκεκριμένο κομμάτι των ΜΜΕ ή ακόμα έχουν στήσει δίκτυα επικοινωνίας με φρανκίζουσες αποκλίσεις, όπως είναι και η περίπτωση του “Intereconomia”. Ο ίδιος ο Σαρκοζί, είχε πει με άλλα λόγια, το ίδιο για την ισπανική δεξιά. Όπως όλοι ξέρουμε, ο Γκαρζόν δεν έδωσε απάντηση καμία στις αιτήσεις των οικογενειών των θυμάτων που ένιωσαν στο πετσί τους τα δεινά της δικτατορίας.\nΚαι γιατί τα λέω όλα αυτά? Γιατί στην Ισπανία, η Μπάρσα είναι χαμένη από χέρι στον «πόλεμο» των ΜΜΕ. Για παράδειγμα: Τα φιλικά των μπλαουγκράνα τα παρακολουθεί ο κόσμος με την ίδια όρεξη σαν να ήταν ματς επίσημα. Κι όμως, σε κάτι νυχτερινές εκπομπές «ξέχασαν» να δείξουν τα 8 γκολ που έβαλε η Μπάρσα στην Ράχα Καζαμπλάνκα και παρουσίασαν το φιλικό με την Παρί Σεν Ζερμέν σαν να ήταν το πρώτο της προετοιμασίας! Η Μπάρσα κατέκτησε το τρόπαιο του τουρνουά και κανείς δεν είπε λέξη! Αρκέστηκαν να δείξουν τα γκολ και να δηλώσουν: «Οι πρώτες εντυπώσεις από την Μπάρσα του Τίτο Βιλανόβα μετά την ισοπαλία». Απλά προσπερνώντας το 8-0 στο Μαρόκο και μην αναφέροντας ότι η Μπάρσα έπαιξε στο Παρίσι με πολλούς πιτσιρικάδες. Για την Ρεάλ από την άλλη, κανένα σχόλιο για τα 5 γκολ που της έβαλε η Μπενφίκα, τίποτα για την χολή του Μουρίνιο αναφορικά με τις ακαδημίες και τίποτα για τα όσα απαξιωτικά είπε για τους Ισπανούς οπαδούς. Και αν αυτά γίνονται στην προετοιμασία, τι θα γίνεται όταν αρχίσει η σεζόν?\nΤα μεγάλα ψέματα της «παράγκας» σχετικά με τα κριτήρια της ψηφοφορίας για την Χρυσή Μπάλα\nΗ μεγάλη επιτυχία της «παράγκας», ήταν ότι έχει κάνει πάρα πολύ κόσμο να πιστεύει πως οι ψήφοι για την Χρυσή Μπάλα, έχουν να κάνουν αποκλειστικά με το τι έχει κερδίσει κάποιος στην διάρκεια της σεζόν, πόσα γκολ έβαλε ή τέλος πάντων ό, τι κάθε φορά είναι πιο βολικό. Η πραγματικότητα όμως είναι πολύ διαφορετική. Ο κάθε παίκτης, προπονητής και δημοσιογράφος ψηφίζει τον ποδοσφαιριστή εκείνο που κατά την γνώμη του έκανε την καλύτερη σεζόν. Χωρίς αυτό φυσικά με τίποτα να σημαίνει ότι ο νικητής θα πρέπει οπωσδήποτε να έχει κατακτήσει το Τσάμπιονς Λιγκ ή να έχει σκοράρει 80 γκολ. Με την επανάληψη λοιπόν τέτοιων ανακριβειών, μας έχουνε κάνει να πιστεύουμε ότι τα κριτήρια για την Χρυσή Μπάλα είναι τα ίδια με αυτά για το Χρυσό Παπούτσι ή για το Ζαμόρα.\nΕπίσης, πρέπει να καταλάβουμε ότι δεν είναι κάποιος τύπος σ’ ένα γραφείο που αποφασίζει για τον νικητή, αλλά είναι το σύνολο των ψήφων των δημοσιογράφων, των προπονητών και των αρχηγών των εθνικών ομάδων που είναι εγγεγραμμένες στην ΦΙΦΑ. Ας δούμε όμως κάποια πράγματα αναλυτικά:\n2009-10: Λίο Μέσι-Αντρές Ινιέστα-Τσάβι Ερνάντεζ. Η χρονιά που η Μπάρσα έγινε το σημείο αναφοράς όλου του ποδοσφαιρικού κόσμου. Ο Μέσι τα είχε κάνει όλα: πρώτος σκόρερ στο Τσάμπιονς Λιγκ, Χρυσό Παπούτσι, πρώτος σε ασίστ σε πρωτάθλημα και Τσάμπιονς Λιγκ και γενικότερα ο πλέον καθοριστικός παίκτης για την Μπάρσα εκείνη την χρονιά. Οι Τσάβι και Ινιέστα, είχαν κατακτήσει τους ίδιους τίτλους με τον Μέσι και επιπλέον και το Μουντιάλ, αλλά ο Αντρεσίτο ήταν για καιρό τραυματίας και ο Τσάβι είχε δηλώσει απερίφραστα τα εξής: «Αν υπάρχει δικαιοσύνη, η Χρυσή Μπάλα πρέπει να πάει στον Μέσι». Κι όμως, από την «παράγκα» έβγαινε συνεχώς η φήμη ότι ο Ινιέστα θα ήταν ο νικητής. Σκοπός αυτού φυσικά ήταν να σπείρουν την έριδα στ’ αποδυτήρια της Μπάρσα. Η πλέον τρανή απόδειξη είναι ότι από εκείνη την σεζόν, το αποτέλεσμα βγαίνει από το σύνολο των ψήφων οπότε και δεν μπορούν να υπάρχουν διαρροές, οπότε κανείς θεωρητικά τουλάχιστον δεν μπορεί να ξέρει τον νικητή. Αν μη τι άλλο, έτσι λέει το France Football.\n2010-11: Λίο Μέσι-Κριστιάνο Ρονάλντο-Τσάβι Ερνάντεζ. Η Μπάρσα είχε κατακτήσει Πρωτάθλημα και Τσάμπιονς Λιγκ και ο Μέσι ήταν ο πρώτος σκόρερ στο Τσάμπιονς Λιγκ και στο σύνολο των διοργανώσεων είχε περισσότερα γκολ από τον Κριστιάνο Ρονάλντο (πρώτος σκόρερ στο Πρωτάθλημα με 14 πέναλτι). Στο περιθώριο του ότι τα γκολ είναι ένα ακόμα επιχείρημα απλά, γιατί για αυτό υπάρχει άλλο βραβείο, η πραγματικότητα είναι ότι ο Μέσι ήταν ο παίκτης που συγκέντρωσε τις περισσότερες ψήφους στην ιστορία του θεσμού. Και γκολ να μην είχε βάλει, αρκούσε να δει κάποιος τα παιχνίδια του για να καταλάβει το αυτονόητο.\n2011-12: Λένε ότι ο Μέσι δεν το δικαιούται γιατί δεν κατέκτησε το Πρωτάθλημα και το Τσάμπιονς Λιγκ. Κατέκτησε όμως το Κύπελλο, το Παγκόσμιο Συλλόγων και ήταν πάλι πρώτος σκόρερ σε όλες τις διοργανώσεις και είχε και τις περισσότερες ασίστ. Μην ξεχνάμε ότι έβαλε 82 γκολ την σεζόν που μας τέλειωσε, ξεπερνώντας το ρεκόρ του Πελέ και ένα ακόμα που κρατούσε από το 1925. Και αν προσθέσουμε σε αυτά την γενικότερη εικόνα του στα ματς, υπάρχει ειλικρινά κάποιος που να πιστεύει ότι ο Λίο δεν ήταν ο καλύτερος?\nΤα κριτήρια πρέπει να είναι το ίδιο αμερόληπτα για όλους\nΑυτά μπορεί να ήταν και θα ήταν τα δικά μου κριτήρια για να ψηφίσω. Ο καθένας όμως έχει τις δικές του απόψεις και δεν υπάρχει μια κοινή γραμμή για όλους. Οι τίτλοι δεν σημαίνουν πολλές φορές και πολλά, ας μην ξεγελιόμαστε. Αν θυμάμαι καλά, ο Καρεμπέ είχε κατακτήσει Τσάμπιονς Λιγκ και Μουντιάλ την ίδια χρονιά κι όμως κανείς δεν τον πρότεινε για την Χρυσή Μπάλα. Τώρα ας πούμε, οι Τόρες και Μάτα δεν αξίζουν την Χρυσή Μπάλα? Στην τελική κατέκτησαν και Τσάμπιονς Λιγκ και Euro. Για να βγάλουμε λοιπόν ένα συμπέρασμα, όταν ψηφίζουν τόσο διαφορετικοί άνθρωποι για κάτι μπαίνουν στην μέση τα προσωπικά κριτήρια, αλλιώς δεν θα είχε κανένα νόημα να γίνεται όλο αυτό και απλά το βραβείο θα δινόταν κάθε χρόνο στον πρώτο σκόρερ.\nΓια να μην πέσουμε πάντως στην παγίδα, το αυταπόδεικτο είναι μπροστά στα μάτια μας και η απάντηση είναι απλή στην ερώτηση: Ποιος ήταν ο καλύτερος της σεζόν? Έτσι απλά και ξεκάθαρα…\nΤι απάντησαν λοιπόν σε αυτό αρκετοί άνθρωποι του ποδοσφαίρου το 2012?\nΜαρσέλο (Ρεάλ Μαδρίτης): «Ο Μέσι είναι ο καλύτερος του κόσμου»\nΙγκουαϊν (Ρεάλ Μαδρίτης): «Ο Μέσι είναι ο καλύτερος του κόσμου»\nΝέιμαρ (Σάντος): «Εγώ? Η Χρυσή Μπάλα είναι για τον Μέσι, όλοι το ξέρουν αυτό»\nΙνιέστα (Μπαρσελόνα): «Ποιος μπορεί να συναγωνιστεί τα 82 γκολ του Λίο? Αυτός αξίζει την Χρυσή Μπάλα, ποιος άλλος»?\nΜασεράνο (Μπαρσελόνα): «Ο Μέσι αξίζει την Χρυσή Μπάλα»\nΚουν Αγουέρο (Μάντσεστερ Σιτι): «Ο Μέσι, ο Μέσι και μετά ο Μέσι»\nΜπαζίλε (προπονητής): «Ο Κριστιάνο Ρονάλντο είναι ένας σπουδαίος παίκτης, ο Μέσι είναι εξωγήινος»\nΜαραντόνα (προπονητής): «Ο Μέσι είναι μακράν ο καλύτερος»\nΚαι θα μπορούσαμε να συνεχίσουμε με τέτοια μέχρι να γράψουμε ολόκληρο βιβλίο. Σαν ευτράπελο, λίγες μέρες πριν στο “Futboleros” 5 παίκτες της Ρεάλ είπαν ότι δεν θα μπορούσαν να κερδίσουν και στο τέλος ρώτησαν τον Μοντόγια και ιδού τι είπε: «Έτσι για αλλαγή, εγώ θα ψήφιζα τον…. Μέσι. Μα είστε σοβαροί? Η διαφορά και μόνο που υπάρχει ανάμεσα στον Μέσι και τους υπόλοιπους θα έπρεπε να μας κάνει να ντρεπόμαστε». Με λίγα και τελευταία λόγια, όσοι έχουν μάτια βλέπουν. Ακόμα και οι αντίπαλοί του τον απολαμβάνουν και μαγεύονται όταν παίρνει την μπάλα. Κι ευτυχώς για όλους μας έχει ακόμα πολλά χρόνια μπροστά του. Σ’ ευχαριστούμε Λίο!\nΑναρτήθηκε από Olga-Esperanza στις 11:41 π.μ.\nΕτικέτες χρυσή μπάλα, fcbarcelonanoticias.com


Φροντιστήριο | LiFO\n4.6.2021 | 19:19\nΡε παιδιά, είμαι στο 7ο έτος στο Οικονομικής επιστήμης στο Παπει και έχω 2 μαθήματα για Σεπτέμβρη. Εν τω μεταξύ διπλή εξεταστική δεν έχουμε κ είναι ένας ακόμη λόγος που έχω καθυστερήσει. Τέλος πάντων, σχεδόν τα τελευταία 2 χρόνια οι δικοί μου με είχαν πριξει να κάνω φροντιστήριο. Εγω ήθελα να το πάρω μόνη μου. Μου λένε γιατι η μόνη θα είσαι; Πολλά παιδιά θα έχουν πάρει βοήθεια. Βρήκε, λοιπόν, πριν λίγο καιρό ο πατέρας μου έναν καθηγητή που είχα παλιά, χωρίς να το ξέρω, και του είπε αν γνωρίζει κάποιον και να τον πάρω να μιλήσουμε. Ε μετά από 2-3 φορές πάλι μουρμούρας, λέω ας πάρω ένα τηλέφωνο πού ξέρεις; Και μου είπε να του πάω αύριο σημειώσεις κ άμα είναι θα μου πει. Αλλα δεν ξέρω γιατί, εδώ κ κάμποση ώρα με έχει πιάσει κάτι, ένα άγχος κ λέω δεν έπρεπε, ότι κάνω μόνη μου.. Τι στο καλό με έπιασε; Και να έχω κ την αδερφή μου να μου λέει καλά αν δώσεις από κοντά ούτε φέτος θα το πάρεις. Καλά έχω κ τους γονείς που πετάνε μπιχτες κατά διαστήματα. Ένα παράπονο που έχω (δεν κολλάει εδώ αλλά θέλω να το πω χαχα) είναι ότι με τίποτα δεν είναι ευχαριστημένοι. Θα πουν ένα μπράβο ή ένα ευχαριστώ συνοδευόμενο πάντα όμως με ένα αλλά από πίσω..\nΤΑΥΤΙΖΟΜΑΙ (32) ΔΕΝ ΤΑΥΤΙΖΟΜΑΙ (37)\n5.6.2021 | 05:35\nΟι γονείς ανησυχούν και κουράστηκαν να πληρώνουν την αιώνια φοιτήτρια κόρη τους. Αφού ξεκάθαρα μόνη σου δεν είναι απίθανο να σπουδάζεις την οικονομική επιστήμη, ακόμα και για 10 χρόνια, μια έξτρα βοήθεια μάλλον επιβάλλεται.\n5.6.2021 | 01:49\nΑλήθεια τώρα πες όλες τις άλλες φορές που έδωσες είχες διαβάσει σε σημείο να πεις ότι έκανες ότι καλύτερο μπορούσες;;; Αν όχι τότε κάτσε διάβασε και δες τις δυνατότητες σου αν θα μπορούσες να το περάσεις!! Καταλαβαίνω βέβαια και τους γονείς σου που θέλουν να σε δουν να τελειώνεις μιας και έχεις κάνει αυτή τη σχολή σχεδόν στον διπλάσιο χρόνο. Κοιτά αν δεν θέλεις μην κάνεις φροντιστήριο αλλά κάτσε και διάβασε για να περάσεις. Αν όμως δεν είσαι στη φάση του διαβάσματος τότε κάνε μήπως και δίνοντας χρήματα σε βοηθήσει λίγο να καταλάβεις τι παίζει στα μαθήματα και διαβάσεις λίγο περισσότερο και περάσεις. Στο χέρι σου είναι τι θα αποφάσεις πάντως να ξέρεις χωρίς κόπο δουλειά δεν γίνεται!\nΑυλαία για το «Ellen DeGeneres Show» μετά από 19 χρόνια- «Όταν ξεκινήσαμε δεν επιτρεπόταν να πω τη λέξη γκέι»


Βίλλα προς πώληση Ραχώνι (Θάσος) - Θάσος , Μοναδική βίλα 3 υπνοδωματίων\n€ 350.000 120 τ.μ. Κωδ. 11364\nΚωδ: 11364 - Θάσος Ραχώνι ΠΩΛΕΙΤΑΙ Βίλα συνολικής επιφάνειας 120 τ.μ. 3 επιπέδων. Αποτελείται από 3 Υπνοδωμάτια, Σαλοκουζίνα, 3 Μπάνια . Είναι κατασκευασμένη το 2017 και διαθέτει θέρμανση Κλιματισμός, Απεριόριστη Θέα, Κουφώματα Αλουμινίου συρόμενα, Πόρτα Θωρακισμένη, Πάρκινγκ, Κήπο, Τζάκι, Πισίνα, A/C, Έπιπλα, Ηλ. Συσκευές, Εσωτερική σκάλα, Σίτες, Διπλά τζάμια, BBQ, Σοφίτα - Τιμή: 350.000 € Σε συνεργασία με επώνυμη κατασκευαστική εταιρεία προσφέρουμε , Μοναδική βίλα 3 υπνοδωματίων υψηλής αισθητικής και ιδιαίτερης αρχιτεκτονικής, με διαμορφωμένο ιδιωτικό κήπο 1300 τ.μ, ηλεκτρική ιδιωτική είσοδο, βεράντα με ξύλινη πέργκολα, μπάρμπεκιου και ιδιωτική πισίνα θερμαινόμενη με αντλία θερμότητας.\nΑναπτύσσει σε 3 επίπεδα. συνολικά, ευρύχωρο καθιστικό και κουζίνα, με 3 υπνοδωμάτια, μπάνιο αποθήκη και πολλές άλλες ανέσεις, ενώ στον 2ο όροφο η κρεβατοκάμαρα με μπάνιο ensuite παρέχει πολυτελείς ιδιωτικές στιγμές φιλικά προς το περιβάλλον και χαμηλής ενεργειακής κατανάλωσης. Η βίλα παρέχει, μεταξύ άλλων, ηλεκτρικές συσκευές, πλήρως επιπλωμένη , εξοπλισμένη κουζίνα και ένα ευρύχωρο καθιστικό με ηλιόλουστα ανοίγματα στο μπαλκόνι, τζάκι, ευρύχωρα υπνοδωμάτια και μπάνια με ιταλικά πλακίδια και επώνυμα είδη υγιεινής.\nΚοντά σε μια ήσυχη αμμουδιά, και άλλες αθλητικές εγκαταστάσεις και διαμορφωμένους χώρους αναψυχής, όπως πισίνα, γήπεδο τένις, γήπεδο ποδοσφαίρου 5x5 και παιδική χαρά\n00302321050160, 00359879600557, 00306909098038\nΡαχώνι (640 10)


Βόιλα Σητείας - ellinismos.gr | Κόμβος Διασύνδεσης του Ελληνισμού\nΕίναι ένα παλιό, ερειπωμένο χωριό, που υπάγεται στην κοινότητα Χανδρά Σητείας, του νομού Λασιθίου. Βρίσκεται σε απόσταση 1 χλμ. από το ιστορικό χωριό Χανδρά, που την προστασία του έχει αναλάβει η Αρχαιολογική Υπηρεσία.\nΤο χωριό αυτό κτίστηκε κατά την περίοδο της Ενετοκρατίας. Στην απογραφή του “Καστροφύλακα”, το 1583, η Βόιλα είχε 301 κατοίκους.\nΤ’ όνομά του προέρχεται από το βυζαντινό όνομα Βοϊλάς ή Βολιάς. Οι Βυζαντινοί έδιναν αυτό το όνομα στους βογιάρους, δηλαδή τους ευπατρίδες και γαιοκτήμονες. Η λέξη αυτή έχει σλαβική προέλευση. Είναι όμως ακόμα πιθανό, η ονομασία του χωριού να έχει σχέση με τη λέξη βους και να υποδηλώνει τον τόπο βοσκής αγελάδων.\nΗ Βόιλα είναι ένα έρημο και εγκαταλειμμένο χωριό, αλλά παρουσιάζει πολλές γραφικότητες. Τα στενά δρομάκια του, οι ενετικές καμάρες, οι θόλοι, τα τόξα και τα μιορειπωμένα σπίτια δίνουν μια εικόνα που κάνει τον επισκέπτη να φανταστεί όλη τη ζωντάνια και την ομορφιά που θα είχε το χωριό στη μεγάλη πορεία της ιστορίας του.\nΣήμερα, δεν είναι γνωστό ποιος ήταν ο φεουδάρχης της Βόιλας. Πολλά στοιχεία, όμως, μας οδηγούν στο συμπέρασμα, ότι το χωριό ανήκε στην ενετική οικογένεια των Ζένων. Την περίοδο της Τουρκοκρατίας, η οικογένεια αυτή εξισλαμίστηκε. Από τους Ζένηδες πρέπει να προήλθε ο φοβερός γενίτσαρος της περιοχής Τζιν Αλής ή Τζεναλής. Στο χωριό σώζονται ακόμα τα ερείπια ενετικού πύργου και δίπλα του μια μισο ερειπωμένη εκκλησία, που είναι γνωστή σαν εκκλησία του Τζιναλή. Πάνω από το χωριό, στην κορυφή κάποιου υψώματος, υπάρχει επίσης ένα ισχυρό φρούριο που κτίστηκε κατά την Ενετοκρατία.\nΣτη Βόιλα έχουν απομείνει από την περίοδο της Τουρκοκρατίας, δυο βρύσες που έχουν ακόμα και σήμερα άφθονο κρύο νερό. Εδώ, διακρίνονται ανάγλυφες τούρκικες επιγραφές.\nΤο μνημείο όμως που αξίζει περισσότερο από οποιοδήποτε άλλο να επισκεφτεί κανείς στη Βόιλα, είναι η διμάρτυρη εκκλησία του Αγίου Γεωργίου, που, όπως φαίνεται κτίστηκε το 15ο αιώνα. Εδώ υπάρχει ο τάφος της οικογένειας των Σαλαμών. Πάνω από τον τάφο, στον τοίχο του ναού, βρίσκεται τοιχογραφία της Θεοτόκου με τον Ιησού στα γόνατά της και από κάτω η επιγραφή:\n“Ω, τύμβε πικρέ και πολλών πόνων γέμων Έχω σε και βλέπω σε εχθρόν και φίλον Φίλον μεν ως έχοντα τους πεφιλημένονς. Εχθρόν δε ως φθείροντα αυτών τα κάλη”.\nΤο επώνυμο Σολωμός ή Σαλαμός αναμφίβολα έχει ρίζα από το εβραϊκό Σολομών και πρόκειται για οικογένεια Εβραίων, που εκχριστιανίστηκε και εγκαταστάθηκε στην περιοχή της Σητείας. Το επίθετο Σολωμός, το συναντάμε σήμερα σε μερικά χωριά της Σητείας και πιστεύεται ότι πολλοί Σολωμοί κατοικούσαν στο Χανδρά. Είναι λοιπόν πιθανό οι Σολωμοί της Ζακύνθου, απ’ όπου κατάγεται και ο εθνικός μας ποιητής Διονύσιος Σολωμός, να έχουν σχέση με τους Σαλαμούς της Σητείας.\nΑκόμα, στο βουνό Καστρί, πάνω από τη Βόιλα, υπάρχουν ίχνη φρυκτωρίας, απ’ όπου οι αρχαίοι Μινωίτες έστελναν μηνύματα με τη φωτιά.\nΟι κάτοικοι της γύρω περιοχής έχουν πλάσει πολλές γραφικές ιστορίες για τα ερείπια αυτού του μεσαιωνικού χωριού, που μιλάνε για φαντάσματα και τέρατα. Μια απ’ αυτές λέει ότι στη Βόιλα παρουσιάζεται ένα μεγάλο και χοντρό φίδι τριών μέτρων, που έχει τη μορφή δράκοντα. Είναι το γνωστό «στοιχειό της Βόιλας».


Ελιά, Χώρα, Ελληνική κουζίνα\nΤο εστιατόριο Ελιά στην Κέρκυρα, βρίσκεται στην παραλία της Μυρτιώτισσας και προσφέρει καλή ελληνική κουζίνα. Σκαρφαλωμένο σε ένα βράχο, αποτελεί έναν τόπο ξεχωριστής ομορφιάς, γεμάτο πράσινο. Οι υπεύθυνοι του χώρου είναι η Μαρία, ο Στέφανος και η οικογένειά τους, οι οποίοι και φροντίζουν για τη φιλοξενία και το πλούσιο, σπιτικό μενού του εστιατορίου. Όλα ετοιμάζονται από φρέσκα και αγνά υλικά, που προέρχονται είτε από τη φάρμα της οικογένειας, είτε από την τοπική αγορά. Έτσι όλες οι συνταγές αποκτούν αυθεντική γεύση και γεμάτο άρωμα.\nΔοκιμάστε παστιτσάδα, μοσχάρι σοφρίτο, μοσχάρι στιφάδο, πικάντικο μπουρδέτο και ψάρια με σκόρδο και λευκό κρασί. Η μυρωδιά από τον παραδοσιακό ξυλόφουρνο που ψήνεται το φαγητό, θα σας ανοίξει σίγουρα την όρεξη. Συνδυάστε το μπάνιο σας στην παραλία με δροσερό κρασί, μπύρα, καλοκαιρινά ποτά και καλό κερκυραϊκό φαγητό στον δροσερό και άνετο χώρο του εστιατορίου Ελιά στην παραλία της Μυρτιώτισσας.\nΝικηφόρου Θεοτόκη 128 Κέρκυρα\nΚαθημερινά 08:30 - 00:00


23-12-2021 • 6:30\nΚΡΙΟΣ: Οι επιτυχίες που θα έχετε, μικρές ή μεγάλες, θα καθορίσουν το μέλλον σας. Προχωρήστε σε ένα γενικό ξεκαθάρισμα και παράλληλα βελτιώστε την ικανότητά σας για στρατηγικές και επικοινωνιακές κόντρες.\nΤΑΥΡΟΣ: Θα βρείτε το δίκιο σας και θα διεκδικήσετε τα δικαιώματά σας. Σκέψεις και λόγια συνεργατών σας θα σας αποκαλύψουν τις πραγματικές τους προθέσεις. Βάλτε όρια που εσείς θεωρείτε σωστά και ρυθμίστε τις συναλλαγές στις οικονομικές σας υποθέσεις.\nΔΙΔΥΜΟΙ: Η καθημερινότητά σας βελτιώνεται και είστε έτοιμοι να προχωρήσετε σε νέες συμφωνίες. Η αναθεώρηση κάποιων δεσμεύσεων είναι αναμενόμενη και αναγκαία. Περιορίστε το άγχος που σας έχει καταβάλει, ακόμα και αν χρειαστεί να βάλετε τις φωνές.\nΚΑΡΚΙΝΟΣ: Ισως χρειαστεί να διακόψετε κάποια σχέση που κρύβει μια συνωμοσία που υπάρχει σε βάρος σας. Η ψυχολογική σας διάθεση θα παίξει σημαντικό ρόλο, γι’ αυτό φροντίστε να είναι θετική. Οι αλλαγές σχεδίων θα σας μελαγχολήσουν και θα φορτίσουν το κλίμα στον εργασιακό σας χώρο.\nΛΕΩΝ: Για να μην υπάρξουν καβγάδες, φροντίστε να μη δώσετε υποσχέσεις που δεν θα κρατήσετε. Ενα ξεκαθάρισμα με καλοπροαίρετη διάθεση θα είναι χρήσιμο. Συνειδητοποιήστε ότι το απόθεμα των δυνάμεών σας δεν είναι επαρκές για να βγάλετε άνετα την ημέρα.\nΠΑΡΘΕΝΟΣ: Δρομολογήστε τις σκέψεις σας και ο σύντροφός σας θα υπερβεί κάποιες από τις ανασφάλειες που έχει. Μαζί μπορείτε να τα καταφέρετε θαυμάσια, αρκεί να πιστέψετε στις δυνάμεις σας. Δείξτε ψυχραιμία και μη δημιουργείτε εντάσεις που θα φέρουν καινούργιους προβληματισμούς στη ζωή σας.\nΖΥΓΟΣ: Επικεντρωθείτε στο παρόν και εκμεταλλευτείτε πιο σωστά τις δυνατότητες που έχετε. Με τις κατάλληλες διεργασίες μπορείτε να βελτιώσετε την εικόνα σας προς τα έξω. Σήμερα θα έχετε την ευκαιρία να ισορροπήσετε σε πρακτικό και ψυχολογικό επίπεδο.\nΣΚΟΡΠΙΟΣ: Προκαλέστε τον εαυτό σας ερχόμενοι αντιμέτωποι με τα πραγματικά σας αισθήματα. Με αργά βήματα και σωστή διαχείριση θα πετύχετε οικονομική ανάκαμψη και κέρδος, που θα πηγάζει μέσα από δραστηριότητες που θα σας ικανοποιούν.\nΤΟΞΟΤΗΣ: Διαμορφώστε ένα καλύτερο μέλλον για εσάς, κάνοντας απογραφή των πράξεων σας. Ισως κάποιοι να μην είναι πρόθυμοι να σας ακολουθήσουν, αλλά εσείς μην πτοηθείτε. Δεν το κάνουν για κάποιο λόγο, αλλά γιατί πραγματικά δεν μπορούν να τα καταφέρουν.\nΑΙΓΟΚΕΡΩΣ: Αρχίστε να αλλάζετε τον τρόπος σκέψης σας σε σχέση με αυτά που πραγματικά θέλετε. Μην αγνοείτε τα σήματα κινδύνου που σας κάνουν φίλοι και αγαπημένα πρόσωπα. Πάψτε να πιστεύετε ότι είστε υπεράνθρωποι, γιατί ενδεχομένως να γευτείτε μια ήττα που δεν θα σας αρέσει.\nΥΔΡΟΧΟΟΣ: Εντοπίστε αυτά που σας μπλοκάρουν και καθυστερούν τα σχέδιά σας. Ισως διαπιστώσετε πως ορισμένες πεποιθήσεις σας είναι ανασταλτικές για την πρόοδό σας. Αρκετή βοήθεια θα έχετε από τις υπάρχουσες σχέσεις σας και από πρόσωπα που θα μπουν στη ζωή σας.\nΙΧΘΥΣ: Η ανάγκη σας για διασυνδέσεις δημιουργεί επαφές με ανθρώπους που θα μπορείτε να επικοινωνείτε σωστά. Ενισχύεται σημαντικά η αισιοδοξία σας, αλλά και η αίσθηση ότι δεν είστε μόνοι σας. Συνειδητοποιήστε πως υπάρχει και κάτι άλλο που μπορεί να ομορφύνει τη ζωή σας.


Shopping Therapy: Αποκλειστική συνέντευξη με τη Ματθίλδη Μαγγίρα\nΑποκλειστική συνέντευξη με τη Ματθίλδη Μαγγίρα\nΜε αφορμή τη συνεργασία της με την Έλενα Παύλου και τη νέα της συλλογή ρούχων, η Ματθίλδη Μαγγίρα μίλησε στο Shopping Therapy για το εγχείρημά της αυτό, τα μελλοντικά της σχέδια, τη μόδα στην Ελλάδα του 2012 και για κάτι που η ίδια ξέρει πολύ καλά, καθώς το κατέχει: το προσωπικό στυλ!\nΠως αποφασίσατε να σχεδιάσετε ρούχα;\nΤα ρούχα είναι προέκτασή μας, ο καθρέφτης μας.. Πάντα μου άρεσε η ενασχόληση με το ρούχο ως μέσο έκφρασης της δημιουργικότητας μας. Oύσα δημιουργικός άνθρωπος και έχοντας πάντα μεγάλη αγάπη για τα ιδιαίτερα ρούχα, μπήκα στη διαδικασία να ασχοληθώ με το χώρο, φυσικά και αβίαστα.\nΥπάρχει κάτι που σας είχε ράψει η μητέρα σας και το έχετε κρατήσει ακόμα ή που σας θυμίζει κάτι ιδιαίτερο;\nΦυσικά και υπάρχει και είναι και πολλά, από ρούχα, κοστούμια θεατρικά, μέχρι και μαγιώ.\nΠώς προέκυψε η συνεργασία με τη σχεδιάστρια Έλενα Παύλου;\nΦορούσα ρούχα της αρκετά χρόνια, τη θαύμαζα (και τη θαυμάζω !). Μια ωραία μέρα της είπα οτι ήθελα να κάνω μια δική μου σειρά beachwear και κατ´ ευθείαν μου πρότεινε αν ήθελα να το κάνουμε μαζί, φυσικά δέχτηκα!\nΞεκίνησα με την ιδέα να δημιουργήσουμε μια μικρή σειρά ρούχων παραλίας, τελικά όμως μας προέκυψε μια κανονικότατη συλλογή, με χαρακτήρα και ξεχωριστό ύφος! Αυτό με κάνει να χαίρομαι ακόμη περισσότερο.\nΣε ποιες γυναίκες απευθύνεται η συλλογή σας;\nΗ συλλογή matthildi maggira collection απευθύνεται στις τολμηρές, ξεχωριστές και δυναμικές γυναίκες που θέλουν να είναι κομψές και ταυτόχρονα άνετες.\nΤα ρούχα μου φοριούνται σχεδόν παντού και είναι σχεδιασμένα να ταιριάζουν σε πολλούς σωματότυπους- δεν είμαστε και όλοι μοντέλα..!\nΗ τελική εμφάνιση εξαρτάται φυσικά και από το styling που θα κάνει η κάθε γυναίκα, εκεί ακριβώς μπαίνει η δική της πινελιά, πέρα απο την επιλογή που έκανε στο ρούχο.\nΑπό που εμπνέεται η χειμερινή συλλογή 12-13 και ποια υφάσματα και χρώματα είναι τα επικρατέστερα;\nΧαρακτηριστικό της συλλογής μου κάθε σεζόν είναι η έντονη αναφορά ή επιρροή της από ρεύματα που άφησαν εποχή στο χώρο της μόδας. Για το χειμώνα 2012-2013, η συλλογή μου είναι εμπνευσμένη από μια γυναίκα πρωτοπόρο, δυναμική, ξεχωριστή, τολμηρή, την πρώτη γυναίκα πιλότο Amelia Erthhart.\nΥπάρχουν έντονα στοιχεία από τη δεκαετία του ’40 και το aviator look, ενώ τα χρώματα που επιλέγουμε είναι πάντα έντονα και ζωηρά με στόχο να μας φτιάχνουν τη διάθεση, όπως πετρόλ, σάπιο μήλο, φούξια, ταμπά, καφέ, γκρι και μπεζ.\nTα υφάσματα επιδιώκω πάντα να είναι φυσικής προέλευσης όπως μάλλινα, βαμβακερά και μεταξωτά.\nΣτη χειμερινή συλλογή προσθέσαμε δερμάτινα bomber jacket.\nΠου μπορεί να βρει κανείς τη συλλογή σας;\nΣτο internet, e-shop που διαθέτει τη σειρά μου είναι το fashion.gr. Το κατάστημα Δαχτυλήθρα στην Αίγινα, η boutique Marianna Stavropoulou designer brands στην Κηφισιά και το κατάστημα TU e TI στο Βύρωνα είναι αυτά που μου έρχονται κατευθείαν στο μυαλό.\nΓια περισσότερες πληροφορίες και καταστήματα, μπορείτε να επικοινωνήσετε με τη σελίδα μας στο facebook Matthildi Maggira Collection ή στο 211.1182.625 και φυσικά μπορείτε, κατόπιν συνεννόησης στο προηγούμενο τηλέφωνο, να επισκεφθείτε και το χώρο μας, στην οδό Υμηττού κ Λ. Μανωλίδη 11 στην Καισαριανή.\nΣτην Κύπρο πέρα από το δίκτυο συνεργαζόμενων καταστημάτων, ετοιμάζεται αυτές τις ημέρες αποκλειστικό κατάστημα ELENA PAVLOU, στην οδό Στασικράτους 25α στη Λευκωσία, με τις προσωπικές της σειρές της Έλενας, two in a gondola και ELENA PAVLOU, όπου φυσικά θα διατίθεται και η συλλογή Matthildi Maggira.\nΤι εκπλήξεις να περιμένουμε στο μέλλον; Ίσως μια συλλογή αξεσουάρ ή τσάντες;\nΌσο η φαντασία μου σε συνάρτηση με τις ανάγκες μου λειτουργούν επιτακτικά, τόσες περισσότερες θα είναι και οι εκπλήξεις. Ήδη έχω σχεδιάσει κάποιες τσάντες με καλοκαιρινό ύφος, οι οποίες θα βγουν στην αγορά σε επόμενη σεζόν, αφού ολοκληρωθεί σαν ιδέα.\nΜε την Έλενα Παύλου θέλουμε πάντα ότι κάνουμε να το κάνουμε προσεκτικά και μελετημένα, ώστε να υπάρχει συνοχή στη δουλειά μας και φυσικα να έχουμε συνέχεια!\nΠώς μπορεί η μόδα που αλλάζει κάθε σεζόν να βρει τη θέση της σε μια χώρα που βρίσκεται σε οικονομική κρίση;\nΗ μόδα στην ένδυση βρίσκεται κάτω από το πρίσμα μιας συνάρτησης που ενώνει την άνεση με την αισθητική, την ποιότητα με την εμφάνιση. Η κρίση ξεκινάει από τον τρόπο που αισθανόμαστε και σκεπτόμαστε. Μετά χτυπάει την τσέπη μας!\nΌλες μας πλέον θα πρέπει να σκεφτόμαστε τις ανάγκες μας πριν βγούμε βόλτα για shopping και να κινηθούμε σε έξυπνες αγορές που θα ανανεώσουν την γκαρνταρόμπα που φτιάξαμε τα προηγούμενα χρόνια.\nΜια χαρά κούκλες θα είμαστε και αυτή τη σεζόν!\nΌταν ξεκινήσαμε με την Έλενα γνωρίζαμε ότι για να πετύχει το εγχείρημά μας θα έπρεπε να έχει δική του, ξεχωριστή ταυτότητα. Για εμάς που δουλεύουμε πίσω από τη συλλογή Matthildi Maggira, μόνο οι τάσεις αλλάζουν κάθε σεζόν. Θέλουμε τα ρούχα μας να μην έχουν ημερομηνία λήξης. Με αυτό στο μυαλό μας, δημιουργούμε για τη συλλογή ιδιαίτερα σχέδια που μόνα τους αποτελούν και δημιουργούν τάσεις και σαφώς δεν υπακούουν τυφλά σε καμία εκάστοτε καθιερωμένη τάση.\nΑκολουθούμε φυσικά τις τάσεις όσον αφορά τα χρώματα, αλλά προτείνουμε και εναλλακτικές με βάση τη δική μας διορατική ματιά. Για εμάς, δεν υπήρχε λόγος να δημιουργήσουμε άλλη μια σειρά ρούχων, εμείς αυτό που επιδιώξαμε να χτίσουμε ήταν μια άλλη σειρά ρούχων, ξεχωριστή και ιδιαίτερη, και το πετύχαμε!\nΜια έξυπνη αγορά που μπορεί να κάνει κανείς;\nΜία; Πολλές! Ανάλογα με το προσωπικό στύλ του καθένα φυσικά. Ρούχα σαν τα Matthildi Maggira είναι έξυπνες αγορές γιατί φοριούνται όλες τις ώρες αναλόγως των αξεσουάρ.\nΥπάρχει πολύ συζήτηση για το πόσο αναλώσιμη είναι η μόδα και την ανάγκη για ρούχα διαρκείας περισσότερο από μια σεζόν, ποια η γνώμη σας; Κρατάτε παλιά ρούχα; Πώς τα ανανεώνετε; Με μεταποιήσεις ή καινούρια αξεσουάρ;\nΗ μόδα σε κάποιες περιπτώσεις είναι αναλώσιμη, τελευταία βέβαια τα πάντα είναι μόδα. Αν ακολουθούμε τις τάσεις με ένα άλλο styling, όλα φοριούνται και ξαναφοριούνται, κάποια μεταποιούνται, κάποια φρεσκάρονται.\nΤο σημαντικότερο κατ'εμέ όμως, όπως είπαμε και πριν, είναι η μοναδικότητα, γιατί τα κομμάτια που έχουν ποιότητα και ιδιαιτερότητα φοριούνται πάντοτε αν συμβαδίζουν με την προσωπικότητά μας.\nΈχω, ναι, πολλά παλιά ρούχα που τα φοράω πάντα. Αυτά τα θεωρώ κλασσικά.\nΤο προσωπικό στυλ είναι κάτι έμφυτο;\nΤο προσωπικό στυλ ακολουθεί την προσωπικότητα. Όταν υπάρχει προσωπικότητα τότε ναι υπάρχει και προσωπικό στυλ.\nΠώς μπορεί κάποιος να αποκτήσει ή να εξελίξει το στυλ του;\nΠρέπει πρώτα απο όλα να συνειδητοποιθεί ο χαρακτήρας και η προσωπικότητα. Μετά η καλλιέργεια έρχεται να δώσει με τη σειρά της την υψηλή αισθητική. Τί θέλω να πω; Το να μελετάμε εποχές μέσα απο βιβλία, πίνακες ζωγραφικής, γλυπτά, μουσική μας καλλιεργεί και μας βοηθάει να αναπτύξουμε άποψη. Μετά απο αυτό όλα γίνονται πιο εύκολα.\nΠόσο αντανακλούν τα ρούχα την προσωπικότητα μας; πχ πόσο θα εμπιστευόσασταν μια δασκάλα για το παιδί σας που έχει μαλλιά αλά 'lady gaga'?\nΦυσικά αντανακλούν την προσωπικότητά μας. Τώρα αν η δασκάλα έχει μαλλιά αλά lady gaga είναι ο άνθρωπός μου, αν φυσικά έχει και το υπόβαθρο και τη συνειδητότητα γιατί το κάνει!! Δεν με ενδιαφέρει ο μιμιτισμός.\nΤι είναι τελικά extreme σε μια εμφάνιση; Η ίδια η εμφάνιση ή το που και πότε επιλέγουμε να την υιοθετήσουμε;\nΕίναι η εμφάνιση που ξεχωρίζει. Η εμφάνιση αυτή, λοιπόν, σαφώς έχει να κάνει με το χρόνο και τον τόπο που επιλέγουμε να υιοθετήσουμε. Αν ντυθώ, όπως, ντυνόμουν στο Ελλάδα έχεις Tαλέντο και πήγαινα στο super market για ψώνια, τότε δεν θα ήμουν extreme, αλλά καρναβάλι.\nΠότε έχετε υιοθετήσει ακραία look;\nΣτα shows μου και στο Ελλάδα έχεις Tαλέντο φυσικά.\nΗ ανάγκη για πρακτικότητα στο ντύσιμο καταπιέζει τη φαντασία;\nΌχι, γι'αυτό δημιουργήσαμε με την Έλενα τη σειρά Matthildi Maggira,γιατί συνδυάζει απόλυτα αυτά τα δύο στοιχεία!!\nΤι έχετε βαρεθεί να βλέπετε να φοριέται στους δρόμους της Αθήνας;\nΡούχα που φοράνε τους ανθρώπους και όχι ανθρώπους που φοράνε τα ρούχα.\nΜήπως τελικά η μόδα είναι παιχνίδι; Πόσο σοβαρά να την παίρνουμε;\nΑυτό εξαρτάται από τη διάκριση του καθένα μας. Όλα είναι ένα παιχνίδι ακόμη και η ίδια μας η ζωή.


Φλαμπουράρης:Δικαίωμα του Πανούση να γράφει την απόψή του - Newpost.gr\nτου Newsroom Δημοσίευση 3 Απριλίου 2015, 14:51 / Ανανεώθηκε 3 Απριλίου 2015, 14:53 Φλαμπουράρης: Δικαίωμα του Πανούση να γράφει την απόψή του\n«Έχει την άποψή του, τη γράφει, δικαίωμά του είναι», δήλωσε ο Αλέκος Φλαμπουράρης, σχετικά με το άρθρο του αναπληρωτή υπουργού Δημοσίας Τάξης, Γιάννη Πανούση.\nΟ υπουργός Επικρατείας για τον Συντονισμό του Κυβερνητικού Έργου είπε:\nΌσον αναφορά στο περιεχόμενο, σε γενικές γραμμές μπορεί να πει κανείς ότι είναι ένα περιεχόμενο με το οποίο μπορούσε κανείς να συμφωνήσει σε αρκετά πράγματα από αυτά. Κατά τη γνώμη μου, στη φάση που βρισκόμαστε, έπρεπε να γνωρίζουμε ότι θα γίνει μεγάλη "αγιοποίηση" αυτού του γράμματος και θα μπορούσαμε να το είχαμε αποφύγει.\nΠρόσθεσε πως «δεν θεωρώ την εκτίμηση- και είναι υπερβολικό αυτό που γίνεται- ότι σε όλη την Ελλάδα γίνονται καταλήψεις. Είναι εκατό- διακόσια άτομα, τα οποία διαμαρτύρονται με αυτό τον τρόπο, άρα νομίζω ότι δεν πρέπει να δίνουμε τόσο μεγάλη σημασία και να αναδεικνύεται σαν κρίσιμο γεγονός ένα τέτοιο φαινόμενο».\nΌσον αφορά στην ένταξη του υπουργείου Προστασίας του Πολίτη στο Δικαιοσύνης, ο κ. Φλαμπουράρης πως «η συγχώνευση των δύο υπουργείων νομίζω ότι πρέπει να γίνει, είναι αναγκαίο. Ναι, επικεφαλής θα είναι ο κ. Παρασκευόπουλος. Απ' ό,τι καταλαβαίνω και στην πρότασή του ήταν αυτό».\nΕρωτηθείς αν τίθεται θέμα παραμονής του κ. Πανούση στην κυβέρνηση είπε: «Για μένα όχι, ούτε για την κυβέρνηση».\nΓια τη ρευστότητα του Δημοσίου τόνισε πως «τα χρήματα δεν τελειώνουν τη Μεγάλη Πέμπτη. Σίγουρα υπάρχει πρόβλημα ρευστότητας για να ικανοποιήσουμε και τις ανάγκες τις εσωτερικές που έχουμε και τις δανειακές. Γι' αυτό κάνουμε και τη "γέφυρα". Πιστεύω δεν θα έχουμε αυτό το δίλημμα για το αν θα πληρωθούν πρώτα μισθοί και συντάξεις και μετά οι δανειακές υποχρεώσεις. Θα πληρώσουμε και τις συντάξεις και το ΔΝΤ».\nΕκτίμησε για τις διαπραγματεύσεις με τους δανειστές πως «θα υπάρξει συμφωνία, δεν υπάρχει περίπτωση. Θα υπάρξει συμφωνία, πιστεύω θα σεβαστούν τις προτάσεις του ελληνικού λαού. Εγώ νομίζω δεν θα υπάρξει αυτόματη καταβολή αυτής της δόσης. Μπορεί να πάρουμε λεφτά πριν από το Πάσχα, μπορεί κάποια λεφτά να τα πάρουμε μετά το Πάσχα. Μέτρα δεν υπάρχει περίπτωση να πάρουμε και αυτοί τα ζητάνε κιόλας. Δεν υπάρχει περίπτωση να πάρουμε μέτρα, δηλαδή αν είναι να πάρουμε μέτρα με υφεσιακό χαρακτήρα ή που πλήττουν τα μεσαία εισοδήματα και χαμηλά εισοδήματα, δεν υπάρχει περίπτωση».


Μετά από παρέμβαση της Ζέττας Μακρή θετικές χρηματοδοτικές εξελίξεις για το έργο αποκατάστασης του λιμένα Σκοπέλου - TheNewspaper.gr\n-117 min. ago-Βαγενά: Με πρόσχημα την πανδημία η κυβέρνηση πλήττει τη Δημοκρατία\n-110 min. ago-Σύλλογος Εμποροϋπαλλήλων Μαγνησίας: Δεν παραδίδουμε την Κυριακάτικη αργία\n-106 min. ago-Το Βερολίνο διαψεύδει δημοσιεύματα που υποστηρίζουν ότι το εμβόλιο της AstraZeneca δεν είναι αποτελεσματικό στους άνω των 65 ετών\n-104 min. ago-Η Ανατ. Μεσόγειος στο επίκεντρο της συνάντησης Δένδια με τον ΓΓ του ΝΑΤΟ\n-103 min. ago-Εξιχνιάστηκαν απόπειρες κλοπής χρημάτων από ΑΤΜ με χρήση αυτοσχέδιων εκρηκτικών μηχανισμών\n-102 min. ago-Αναμένει υψηλότερες πωλήσεις το 2021\n-99 min. ago-«Μαζί για τον Βόλο»: Ψήφισμα για το νομοσχέδιο της Παιδείας\n-98 min. ago-Το μήνυμα στήριξης του Πάνου Βλάχου στη Ζέτα Δούκα μετά την καταγγελία της για τον Γιώργο Κιμούλη\n-89 min. ago-Αυτοκίνητο συγκρούστηκε με μηχανάκι στη Λάρισα – Στο νοσοκομείο ο οδηγός του δίκυκλου\n-86 min. ago-«Οι παρασκευαστές εμβολίων πρέπει να τιμήσουν τις υποχρεώσεις τους»\nTags: ΒΟΛΟΣ ΘΕΣΣΑΛΙΑ ΣΚΟΠΕΛΟΣ\nΤΩΡΑ: Σε νησίδα έξω από τη Σκιάθο έπεσε ο «Πρωτέας» – Κινητοποίηση του Λιμενικού [εικόνες]\nΠλημμύρισε από κόσμο η εμπορική αγορά του Βόλου [εικόνες]


Όταν λέω ευαίσθητοι άνθρωποι, δεν εννοώ ανθρώπους που κάθονται και κλαίνε με γλυκανάλατες ταινίες. Αυτό είναι κάτι διαφορετικό. Οι ευαίσθητοι άνθρωποι είναι οι τύποι των ανθρώπων που πιστεύουν ότι τα πράγματα μπορούν να γίνουν και θα γίνουν καλύτερα με αρκετή επιμονή και σκληρή δουλειά. Αισθάνονται τον κόσμο γύρω τους καλά και αυτές οι 5 συνήθειες τους υπονομεύουν.\nΟι ευαίσθητοι άνθρωποι τείνουν να υπερβάλλουν συναισθηματικά και μπλέκονται σε αυτοκαταστροφικές συνήθειες όπως το να τρώνε κακό φαγητό ή να πίνουν υπερβολικά. Αυτό είναι κάτι που πρέπει να αποφευχθεί. Όταν τα συναισθήματα αρχίζουν να ξεχύνονται από μέσα σας, πάρτε βαθιές αναπνοές, διαχειριστείτε τα προληπτικά και αφήστε τα να φύγουν αν μπορείτε.\nΑυτό φαίνεται σαν ένα απίθανο πράγμα για να βρει κάποιος σε αυτή την λίστα, αλλά η καφεΐνη είναι ένα διεγερτικό που αυξάνει τον καρδιακό ρυθμό, την πίεση του αίματος και μπορεί να ενεργοποιήσει τα αντανακλαστικά σας της διαμάχης ή της φυγής. Αυτό συχνά οδηγεί σε άγχος τους ευαίσθητους ανθρώπους.\nΑγνόηση του ενστίκτου σας\nΗ ευαισθησία σας είναι άμεσα συνδεδεμένη με την διαίσθησή σας, αλλά όπως η ευαισθησία, το να ακολουθείτε το ένστικτό σας είναι συχνά κάτι που αποδοκιμάζεται από την κοινωνία. Αγνοήστε την κοινωνία. Ακολουθήστε το ένστικτό σας.\nΕίστε υπερβολικά εξωστρεφείς\nΟι ευαίσθητοι άνθρωποι χρειάζονται χρόνο για να φορτίσουν τις μπαταρίες τους. Είναι εντάξει να βγείτε και να κάνετε διασκεδαστικά πράγματα με τους ανθρώπους, αλλά βεβαιωθείτε ότι έχετε και χρόνο για τον εαυτό σας.\nΒρίσκεστε σε χαοτικά κοινωνικά περιβάλλοντα\nΔεν μπορείτε να το αποφεύγετε πάντα αυτό. Αν μια μπάντα παίζει στην πόλη και θέλετε πραγματικά να πάτε, αυτό θα είναι ένα πολύ χαοτικό κοινωνικό περιβάλλον για εσάς. Αλλά να τα αποφεύγετε όποτε μπορείτε. Αυτοί οι τύποι περιβαλλόντων δημιουργούν άγχος και εκτροχιάζουν την ενέργειά σας και την δυναμική σας.\nTags: ΑΝΘΡΩΠΟΙ ΕΥΑΙΣΘΗΤΟΙ ΣΥΜΒΟΥΛΕΣ\nΦύκια, Η Κατανάλωση Τους Βοηθούν Στις Καρδιακές Παθήσεις


ΕΛΜΕ 1/10 Ηλεκτρικά Αργος | Electric | Ολα Τα RC\nΕΛΜΕ 1/10 Ηλεκτρικά Αργος\nJuly 13, 2019 | By Admin In Electric,Racing,Track |\nΤην Κυριακή 7/7 στην πίστα του Αργους, πραγματοποιήθηκε ο 4ος αγώνας του Πανελλήνιου Πρωταθλήματος GTC Η καλοκαιρινή μέρα και οι υψηλές θερμοκρασίες, ανέβασαν το επίπεδο δυσκολίας.\nΣτην κατηγορία Modified, άλλος ένας αγώνας, άλλος ένας νικητής. Σειρά του για νίκη ο Πρωταθλητής του 2018, Φίλιππος Ισαακίδης με Tamiya και παρόλο τις απουσία του από τους δύο προηγούμενους αγώνες, δύσκολα θα αφήσει τον τίτλο του. Δεύτερος και φούλ για το φετινό Πρωτάθλημα, ο Μιχάλης Κυριαζής με Xray. Δύο πρόσωπα γι αυτόν, ένα πολύ καλό στα προκριματικά και πτώση απόδοσης στους τελικούς. Τρίτος ο Νίκος Νικολακόπουλος με Xray και αυτός να έχει εναλλαγές στην απόδοσή του, αλλά να καταφέρνει να ανεβεί βάθρο. Τέταρτος ο Δημήτρης Μπακιρτζής με Tamiya, σε ανοδική πορεία που μας την έδειξε από την Πάτρα. Πέμπτος και καλή προσπάθεια για τον Σωτήρη Διαμαντή με Xray, πολύ καλούς χρόνους κατά διαστήματα, έψαχνε να βρεί το κάτι καλύτερο. Εχτη θέση για τον Δημήτρη Μητρόπουλο με Xray, τον έχουμε συνηθίσει σε πιο υψηλές θέσεις, ίσως η ζέστη και η επιλογή lexan, να τον προβλημάτισαν. Στην έβδομη θέση ο Χρήστος Κιντής με Xray. Στην όγδοη θέση ο Γιάννης Ελευθερίου με Tamiya, άξιος θαυμασμού για την αντίληψη που έχει για τον μοντελισμό, αστείρευτο χιούμορ. Στην ένατη θέση ο Κώστας Χατζηκουβάς με Xray, σε καμία περίπτωση το αποτέλεσμα να μην αντιπροσωπεύει την ικανότητά του, μιας και είχε την ταχύτητα για πιο ψηλά. Δέκατη θέση για τον Γιάννη Νεραντζή με Xray, πρώτη του παρουσία στην κατηγορία Modified, επέλεξε να παίξει με μοτέρ 10.5Τ και να μας δείχνει σε όλους ότι αξία έχει ακόμα και η συμμετοχή. Ενδέκατη θέση για τον Χρήστο Βασιλόπουλο με Tamiya. Ισως ο πιο άτυχος οδηγός σε όλο το Πρωτάθλημα! Οι ατυχίες τον χτυπάνε σε κάθε αγώνα, μα το χαμόγελό του δεν φεύγει ποτέ από τα χείλη του!\nΣτην κατηγορία Stock μετά από ένα από καλό αγώνα, νικητής ήταν ο Αντρέας Κούτρας με Mugen. Πολύ γρήγορη οδήγηση του έφεραν το καλύτερο αποτέλεσμα. Δεύτερη θέση για τον τοπικό Γιώργο Μαριχώλα με Yokomo, ο οποίος έχει μεταμορφωθεί εντυπωσιακά προς το καλύτερο και έχει γίνει πολύ ανταγωνιστικός. Τρίτος ο Παναγιώτης Θεοδωρόπουλος με Xray, άλλη μια παρουσία σε βάθρο δείχνει μια πολύ σταθερή πορεία. Τέταρτος ο Γιάννης Νεραντζής με Xray, πολύ καλή παρουσία, να ανεβάζει την ψυχολογία του για την συνέχεια. Πέμπτος ο Οικονόμου Φίλιππος με το νέο του Xray. Νέο αυτοκίνητο γι αυτόν και η τύχη δεν ήταν με το μέρος του. Εχτη θέση για τον Σπύρο Σπυρόπουλο με Yokomo, πάντα σε ανοδική πορεία, κάτι που το προσφέρει η υπομονή του. Στην έβδομη θέση ο Γιώργος Καλαντζάκης με Xray, πολύ δυνατή παρουσία στα προκριματικά, αλλά στους τελικούς επαφές δεν τον άφησαν να ολοκληρώσει την καλή του παρουσία. Χαμηλή πτήση και στην όγδοη θέση ο Δημήτρης Αμαξάς με Mugen. Μετά από τις δύο σερί νίκες του, κακό αποτέλεσμα γι αυτόν. Στην ένατη θέση ο Νίκος Θεοδωρόπουλος με Xray, πρώτη του παρουσία για φέτος στην κατηγορία και σίγουρα θα έχει ανοδική πορεία. Στην δέκατη θέση ο Τζαμτζής Βασίλης με Awesomatix, άλλη μια σοβαρή παρουσία και πάντα με πείσμα ευελπιστεί καλύτερα αποτελέσματα. Ενδέκατος, με όχι τόσο καλό αγώνα ο Γιώργος Καζόγλου με Xray, ένα άτομο που με το χαρακτήρα του, να τον έχει ανάγκη το Πρωτάθλημα.\nΕυχαριστούμε πολύ την πίστα του Αργους για την φιλοξενία, τους ανθρώπους της λέσχης που οργάνωσαν τον αγώνα. Ενα μεγάλο ευχαριστώ και στους οδηγούς που έδωσαν το παρόν σε μια πολύ δύσκολη μέρα αγώνα, μιας και παράλληλα γινόντουσαν και οι Βουλευτικές εκλογές! Το GTC έχει τις καλοκαιρινές του διακοπές τώρα, ραντεβού στην πίστα της Πάτρας, Μοντελοδρόμιο, τον Σπτέμβρη. Να είσαστε όλοι καλά, να περνάτε υπέροχα! Το GTC σας θέλει όλους δίπλα, να ανταμώνουμε και να περνάμε καλά!


Διαφορά μεταξύ των αναθεωρήσεων του «Δικαίος Βαγιακάκος» - Βικιπαίδεια\nΔιαφορά μεταξύ των αναθεωρήσεων του «Δικαίος Βαγιακάκος»\nΔικαίος Βαγιακάκος (επεξεργασία)\nΈκδοση από την 20:51, 19 Ιουνίου 2011\n25 bytes αφαιρέθηκαν , πριν από 9 έτη\nΈκδοση από την 13:06, 19 Ιουνίου 2011 (επεξεργασία)\nΈκδοση από την 20:51, 19 Ιουνίου 2011 (επεξεργασία) (αναίρεση)\n==Πρώτα χρόνια - Σπουδές==\nΟ '''Δικαίος Βαγιακάκος''' γεννήθηκε το 1917 στο χωρίο [[Κοίτα Λακωνίας]]. Έπειτα από τις εγκύκλιες σπουδές του στην Κοίτα και στην [[Αρεόπολη Λακωνίας|Αρεόπολη]] εισήχθη στη [[Φιλοσοφική Σχολή]] του [[Πανεπιστήμιο Αθηνών|Πανεπιστημίου Αθηνών]], από την οποία πήρε το πτυχίο του το 1937. Το 1938-39 υπηρέτησε τη στρατιωτική του θητεία στο 9ο Σύνταγμα [[Καλαμάτα|Καλαμάτας]]. Στις 28 Οκτωβρίου 1940 επιστρατεύτηκε και υπηρέτησε στην πρώτη γραμμή μέχρι την κατάρρευση του μετώπου, τον Απρίλιο του 1941. Επί του πεδίου της μάχης τιμήθηκε με τον Πολεμικό Σταυρό Γ΄ Τάξεως. Στη συνέχεια υπηρέτησε σε ιδιωτικά σχολεία Μέσης Εκπαίδευσης. Παράλληλα δραστηριοποιήθηκε στοστον Συνεταιρισμό Αδιορίστων Καθηγητών, ως πρόεδρος του οποίου διοργάνωσε συσσίτια για άνεργους καθηγητές.\nΗ κλίση του Βαγιακάκου προς τη γλωσσολογία εκδηλώθηκε από τα μαθητικά του χρόνια, στο Γυμνάσιο Αρεόπολης και αποκρυσταλλώθηκε την περίοδο των πανεπιστημιακών σπουδών του. Στράφηκε στη μελέτη των νεοελληνικών διαλέκτων και στη συλλογή γλωσσικού και λαογραφικού υλικού. Επίσης, στη μελέτη των ονομάτων και των τοπωνυμίων. Επιπλέον, ενδιαφέρθηκε για τη μελέτη της τοπικής ιστορίας της ιδιαίτερής του πατρίδας, της Μάνης.\nΚατά την 35ετή υπηρεσία του (1945-80) στο Κέντρο Συντάξεως του Λεξικού ο Βαγιακάκος πραγματοποίησε δεκάδες επιστημονικές αποστολές συλλογής γλωσσικού υλικού σε [[Λακωνία]], [[Ήπειρος|Ήπειρο]], [[Κέρκυρα]], [[Κορσική]] και [[Κύπρος|Κύπρο]]. Καρπός των αποστολών αυτών υπήρξαν 17 χειρόγραφα αποτελούμενα από χιλιάδες σελίδες, που υπάρχουν στο Κέντρο. Επίσης, συνέλεξε ιδιωτικώς άφθονο γλωσσικό και λαογραφικό υλικό από όλα τα χωριά της Μάνης.\nΣυμμετείχε στη σύνταξη τριών συντακτικών σειρών του Δ΄ τόμου (1953) και του πρώτου τέυχουςτεύχους του Ε΄ τόμου. Ως Διευθυντής οργάνωσε αποστολές σε περιοχές του ελληνικού χώρου που υπήρχαν ελλειπή στοιχεία και κυρίως συνέταξε πλήρες ερωτηματολόγιο συλλογής γλωσσικού υλικού, το οποίο να καλύπτει όλες τις εκδηλώσεις του βίου και αποτελεί ως σήμερα υποδειγματικό οδηγό για τους συλλογείς. Επίσης, κατήρτισε αναλυτικούς πίνακες των δελτίων του Κέντρου ανά περιοχή, προώθησε τη σύνταξη του Γλωσσικού Άτλαντος της Ελλάδος, οργάνωσε τη μικροφωτογράφηση των χειρογράφων του Κέντρου και προγραμμάτισε τη σύσταση Ονοματολογικού Αρχείου.\nΣτον εκδοτικό τομέα συνέχισε τη έκδοση των τόμων του Λεξικού και του Λεξικογραφικού Δελτίου. Επίσης, προχώρησε στην επανέκδοση πολλών έργων του μεγάλου γλωσσολόγου Γ. Χατζιδάκι.\nΟ Βαγιακάκος είναι μέλος σε πάνω από 30 επιστημονικές εταιρείες όχι μόνο στην [[Ελλάδα]] αλλά και στο εξωτερικό. Σε αρκετές διετέλεσε μέλος του Δ.Σ. και της επιτροπής εκδόσεως των επετηρίδων τους. Ενδεικτικά αναφέρονται οι ακόλουθες:\n* ''Επιστημονική Εταιρεία'' από το 1940: στο Δ.Σ. και υπεύθυνος του περιοδικού "Αθηνά".\n* ''Σύλλογος προς Διάδοσιν Ωφελίμων Βιβλίων'': στο Δ.Σ.\n* ''Comite International des Sciences Onomastiques Louvain'' (Βέλγιο).\nΈργο ζωής του Δικαίου Βαγιακάκου αποτελεί η [[Εταιρεία Λακωνικών Σπουδών]], την οποία είχε εμπνευστεί ήδη από το 1946 και κατάφερε να ιδρύσει το 1966 μαζί με άλλους επιφανείς Λάκωνες επιστήμονες. Εξαρχής υπήρξε Γενικός Γραμματέας της και στη συνέχεια από το 1996 ισόβιος Πρόεδρός της μέχρι σήμερα.\nΚαρπός της 40χρονης λειτουργίας της Εταιρείας είναι η επιστημονική επετηρίδα '''"Λακωνικαί Σπουδαί"''', ένας τόμος 500 περίπου σελίδων που εκδίδεται ανελλιπώς από το 1972 μέχρι σήμερα. Ως τώρα έχουν εκδοθεί 18 τόμοι (2006).\nΣτους τόμους του περιοδικού, του οποίου Διευθυντής Σύνταξης είναι ο Βαγιακάκος από την πρώτη μέρα, έχουν δημοσιευτεί εκατοντάδες επιστημονικές μελέτες για τη [[Λακωνία]] -με την ευρεία έννοια που συμπεριλαμβάνει όλη τη [[Μάνη]], δηλαδή και τη λεγόμενη Μεσσηνιακή- που αφορούν σε όλους τομείς: [[Ιστορία]] (αρχαία, μεσαιωνική, νεώτερη), [[Αρχαιολογία]], [[Γλωσσολογία]], [[Λαογραφία]], [[Φιλολογία]], [[Τέχνη]], [[Δίκαιο]], [[Φιλοσοφία]], [[Γεωλογία]], [[Ανθρωπολογία]], [[Γεωγραφία]], [[Οικονομία]] κλπ.\n* '''Ελένης Μπελιά''', "Δ.Β. Βαγιακάκου Βιογραφία - Εργογραφία", Λακωνικαί Σπουδαί, τ. Ι΄ (1990), σελ. 1-62.\nΑνακτήθηκε από "https://el.wikipedia.org/wiki/Ειδικό:MobileDiff/2724600"


Κυριότερα Είδη Εντομολογικών Εχθρών\nΚυριότερα Είδη Τρωκτικών\nΕίναι έντομα υγειονομικής σημασίας διότι μεταδίδουν μηχανικά 100 παθογόνα(π.χ. σαλμονέλλα, τύφο, πανώλη κ.α.) Έχουν νυκτόβια ήθη και αν παρατηρήσουμε παρουσία ατόμων κατά τη διάρκεια της ημέρας θα πρέπει να ανησυχήσουμε διότι αυτό σημαίνει ότι λόγω υπερπλυθησμού τα άτομα αυτά έχουν εκδιωχθεί από τη φωλιά τους. Τα κυριότερα είδη κατσαρίδας που απαντώνται στην Ευρώπη είναι:\n| Blattella Germanica\n(ψιλή γερμανική κατσαρίδα)\nΤο ακμαίο έχει μήκος 10-15mm, καστανόξανθο χρωματισμό και χαρακτηριστικό της αποτελούν οι 2 καστανές λωρίδες στο πρόνωτο. Είναι ολομετάβολο έντομο και τα στάδια εξέλιξης της είναι ωό – προνύμφη - ακμαίο. Η διάρκεια της ζωής των θηλυκών είναι περίπου 6 μήνες κατά τη διάρκεια των οποίων παράγει 4-8 ωοθήκια και κάθε ωοθήκιο περιέχει στο εσωτερικό του περίπου 30 ωα. Το θηλυκό μεταφέρει μαζί του το ωοθήκιο και το αφήνει 1 μέρα πριν τα ωά εκκολαφθούν. Αρέσκεται σε υψηλές θερμοκρασίες (25-35 C°) και υψηλή υγρασία.\nΜεταφέρεται από τον ένα χώρο στον άλλο μέσω χαρτοκιβωτίων, ηλεκτρικών συσκευών, σωληνώσεων και αγωγών θέρμανσης. Η καταπολέμηση του συγκεκριμένου είδους είναι δύσκολη και επιτυγχάνεται κυρίως με την χρήση τω εγκεκριμένων ετοιμοχρηστων δολωμάτων τύπου gel.\n| Blatta Orientalis\n(μεγάλη καφέ-μαύρη κατσαρίδα)\nΤο ακμαίο έχει μήκος 20-24mm και χρωματισμό πολύ σκούρο από καφέ έως μαύρο. Χωρίς τις οπίσθιες πτέρυγες και με πολύ μικρές πρόσθιες δεν έχει δυνατότητα πτήσης. Είναι ολομετάβολο έντομο, ζεί κατά μέσο όρο 4-4,5 μήνες κάθε φορά που ωοτοκεί αφήνει 5-10 ωοθήκια και κάθε ωοθήκιο περιέχει στο εσωτερικό του περίπου 15 ωα.\nΤη συναντάμε σε φρεάτια , σε υγρούς εξωτερικούς αλλά και εσωτερικούς χώρους. Αντέχει τις χαμηλές θερμοκρασίες και αυτό κάνει δύσκολη την καταπολέμηση της η οποία επιτυγχάνετα κυρίως με υπολλειματικούς ψεκασμούς χαμηλής πίεσης.\n| Periplanetta Americana\n(μεγάλη ερυθροκάστανη κατσαρίδα)\nΤο ακμαίο έχει μήκος 28-44mm και ερυθροκάστανο χρωματισμό. Οι πτέρυγες είναι καλά αναπτυγμένες και της δίνουν τη δυνατότητα πτήσης. Είναι ολομετάβολο έντομο, το θηλυκό ζεί κατά μέσο όρο 440 ημέρες.\nΓεννάει όλο το έτος , 9-10 φορές και αφήνει κάθε φορά 1 ωοθήκιο μέσα στο οποίο βρίσκονται 14-16 ωά. Ζει στα υπόγεια κτιρίων με μεγάλους όγκους θερμών και υγρών αποβλήτων.


nostos-music.blogspot: ΠΑΝΩ ΑΠΟ 1 ΕΚΑΤ. ΕΠΙΣΚΕΠΤΕΣ ΣΤΑ ΛΟΥΤΡΑ ΠΟΖΑΡ\nΠΑΝΩ ΑΠΟ 1 ΕΚΑΤ. ΕΠΙΣΚΕΠΤΕΣ ΣΤΑ ΛΟΥΤΡΑ ΠΟΖΑΡ\nΤις ημέρες του Πάσχα η πληρότητα ξενοδοχείων και ενοικιαζόμενων έφθασε το 100% - Η επισκεψιμότητα φθάνει το 70% τις καθημερινές\nΆνοδο που «αγγίζει» ακόμα και το 70% -σε σχέση με τα προηγούμενα χρόνια- καταγράφει η επισκεψιμότητα στα Λουτρά Ποζάρ τους τελευταίους μήνες, σύμφωνα με όσα ανέφερε ο δήμαρχος Αλμωπίας, Δημήτρης Μπίνος, μιλώντας στον ραδιοφωνικό σταθμό «Πρακτορείο 104,9 FM».\n«Σε ετήσια βάση ξεπερνάμε το 1.000.000 επισκέπτες και έτσι κρατάμε την πρωτοκαθεδρία μεταξύ των λουτροπόλεων στη χώρα μας», τόνισε ο κ. Μπίνος, επισημαίοντας πως τα Λουτρά Πόζαρ δεν αποτελούν επιλογή μόνο των Ελλήνων, αλλά συνεχώς αυξάνεται ο αριθμός των επισκεπτών από τις γειτονικές χώρες, με αποτέλεσμα «η επισκεψιμότητα να φτάνει το 70% ακόμα και τις καθημερινές ημέρες».\nΣε ό,τι αφορά την πληρότητα των ξενοδοχείων και των ενοικιαζόμενων δωματίων τις ημέρες του Πάσχα, ο δήμαρχος Αλμωπίας σημείωσε ότι υπήρξε ικανοποίηση από τους ιδιοκτήτες μονάδων στην περιοχή, καθώς «η πληρότητα έφθασε σε ποσοστό 100%».\nPosted by Λευτερης Κογκαλιδης at 12:36 PM


Ocean Rush | Slot.gr\nInformations about Ocean Rush\nΑν είστε λάτρης του βυθού, αν ο ωκεανός σας συναρπάζει, αν το βαθύ γαλάζιο ανεβάζει την αδρεναλίνη και το πάθος σας για τη θάλασσα, τότε το Ocean Rush είναι το κατάλληλο φρουτάκι για εσάς. Είναι ένα θέμα φυσικά που έχει δώσει έμπνευση και έναυσμα για δημιουργία σε πολλούς casino providers. Έτσι και μία από τις κορυφαίες παρόχους, η EGT δημιούργησε ένα σλοτ, το οποίο έχει ήδη κερδίσει εκατομμύρια θαυμαστές και φυσικά αυτό είναι ο Ocean Rush κουλοχέρης. Το έντονο γαλάζιο του ωκεανού είναι το κυρίαρχο χρώμα σε αυτό το σλοτ.\nΤα σύμβολα που θα βρείτε να σπινάρουν στους τροχούς είναι συναφή με το θέμα. Θα δείτε λοιπόν τον Θεό Ποσειδώνα, το μαργαριτάρι, τη μέδουσα, τη γοργόνα, τον καρχαρία, το κοράλι, τον αστερία, το καβούρι, αλλά και το σεντούκι με τον πολυπόθητο κρυμμένο θησαυρό. Το σκηνικό είναι κατάλληλα πλαισιωμένο και με τη μουσική που του ταιριάζει. Αν δοκιμάσετε να παίξετε Ocean Rush δωρεαν, δίχως να ρισκάρετε αρχικά τα δικά σας χρήματα, θα καταλάβετε με τα ίδια σας τα μάτια αυτά που περιγράφονται σε αυτόν τον οδηγό.\nΧαρακτηριστικά του Ocean Rush\nΤο Ocean Rush slot machine έχει πέντε τροχούς και 15 γραμμές πληρωμής. Πάνω σε αυτές σπινάρουν τα σύμβολα που προαναφέραμε, αλλά και δύο πολύτιμα σύμβολα, που δεν είναι άλλα από το wild και το scatter. Το wild symbol στο Ocean Rush slot είναι ένα πορτοκαλί ψάρι με ρίγες. Αυτό μπορεί να αντικαταστήσει όλα τα άλλα σύμβολα εκτός από το scatter, αλλά και το Lucky Dive, που είναι η εξαιρετική καινοτομία αυτού του σλοτ, όπως θα δούμε λίγο παρακάτω. Όσο πιο πολλά wild «ψαρέψετε» στους κυλίνδρους σας, τόσα περισσότερα θα είναι τα κέρδη, αλλά και οι δωρεάν περιστροφές που θα κερδίσετε.\nΤο scatter τώρα είναι το πολύτιμο, πανέμορφο και λαμπερό μαργαριτάρι που λάμπει μέσα στον βυθό του ωκεανού. Και σε αυτήν την περίπτωση τα κέρδη ποικίλουν ανάλογα με το πόσα μαργαριτάρια θα συλλέξετε. Το Lucky Dive είναι αυτό που ανεβάζει εξαιρετικά τις πιθανότητες για κέρδη. Έτσι λοιπόν αν βρείτε 3 scatter στον 3ο, στον 4ο ή στον 5ο κύλινδρο, κερδίζετε από 7 ως 20 free spins με πολλαπλασιαστή που ξεκινά από το 1 και φτάνει μέχρι το 5. Πρόκειται για μία εξαιρετική λειτουργία, η οποία δίνει πραγματική ώθηση για να κερδίσετε περισσότερα και να συνδυάσετε τη διασκέδαση με κάποια πιθανή επιστροφή χρημάτων στο Ocean Rush παιχνιδι σας.\nΤο ποσοστό επιστροφής στον παίκτη από το Ocean Rush είναι πραγματικά γενναιόδωρο. Αγγίζει το 96.36% κάτι που φυσικά σημαίνει ότι το παιχνίδι σας γίνεται τουλάχιστον μέσα σε fair συνθήκες. Είναι πραγματικά ένα ποσοστό που αφήνει στον παίκτη αξιοσημείωτες ελπίδες, ότι μπορεί να συνδυάσει τη διασκέδαση με κέρδος. Από εκεί και πέρα, είναι εξαιρετικά σημαντικό ότι υπάρχει και μεγάλο άνοιγμα, ανάμεσα σε ελάχιστο και μέγιστο ποντάρισμα. Μπορείτε να σπινάρετε με 0.15€ στο κάθε γύρισμα, αλλά και να ανεβάσετε πολύ ψηλά τον πήχη με 150€ σε ένα και μόνο πάτημα. Πρόκειται λοιπόν για ένα παιχνίδι που μπορεί να τραβήξει παίκτες από όλα τα οικονομικά βαλάντια.


Κίνα Huizhou OldTree Furniture Co.,Ltd. πιό πρόσφατες ειδήσεις περίπου Τι είναι πίνακας E1MDF;\nΟικογενειακό δωμάτιο Furnitures(16)\nΞύλινοι διπλώνοντας να δειπνήσει πίνακες(12)\nΠίνακες επιδέσμου Makeup(22)\nΤοποθετημένο τοίχος σιδερώνοντας γραφείο(9)\nΣτερεά ξύλινα τραπεζάκια σαλονιού(24)\nTeak ξύλινο χαλί λουτρών(6)\nΞύλινη αποθήκευση λουτρών(9)\nΑντανακλημένο γραφείο παπουτσιών(32)\nΚόσμημα Armoire καθρεφτών(8)\nΣτερεό ξύλινο σκαμνί(16)\nΞύλινη ντουλάπα ενδυμάτων(6)\nΔιαστημική αποταμίευση Furnitures(7)\nΞύλινο ράφι γωνιών(12)\nΠάγκος παπουτσιών εισόδων(9)\nΈδρες καναπέδων φύλων(6)\nΥπεύθυνος : Liu Yu\nΤηλεφωνικό νούμερο : 18948222979\nE1MDF αναφέρεται στο φιλικό προς το περιβάλλον πίνακα πυκνότητας E1 μέσο.\nΣύμφωνα με τα εθνικά πρότυπα, MDF μπορεί να διαιρεθεί σε E0, E1, και E2 σύμφωνα με την ελεύθερη περιεκτικότητα σε φορμαλδεΰδη του. E2 η εκπομπή φορμαλδεΰδης βαθμού είναι ≤5mg/L E1 η εκπομπή φορμαλδεΰδης βαθμού είναι ≤1.5mg/L, το οποίο μπορεί να είναι\nΆμεσα χρησιμοποιημένος για την εσωτερική διακόσμηση E0 η εκπομπή φορμαλδεΰδης είναι ≤0.5mg/L. Όταν οι καταναλωτές αγοράζουν MDF, πρέπει να προσπαθήσουν να αγοράσουν τα προϊόντα με τις χαμηλές εκπομπές φορμαλδεΰδης, οι οποίες είναι ασφαλέστερες.\nΤα χαρακτηριστικά γνωρίσματα E1MDF επιβιβάζονται:\n1. Ομοιόμορφη υλική, πυκνή φυλλόμορφη δομή, ομαλή και καθαρή επιφάνεια, μη εύκολες να παραμορφώσουν, σταθερή απόδοση, ομαλές και λεπτές άκρες, μη εύκολες να καταρρεύσουν και απελασματοποίηση μη τοξικός, tasteless, μη-ακτινοβολία, καλή διαπερατότητα αέρα\n2. Καλή εκτέλεση θερμικής μόνωσης, καμία γήρανση, ισχυρή προσκόλληση\n3. Η στατική κάμπτοντας δύναμη, η εκτατή δύναμη, η περιεκτικότητα σε υγρασία, η δύναμη εκμετάλλευσης καρφιών, το πρημένος ποσοστό νερού και η περιεκτικότητα σε φορμαλδεΰδη είναι όλες καλύτερα από τα εθνικά πρότυπα GB/T117181-999 και GBl8580-2001 (η εσωτερική δύναμη κόμβων φθάνει στο πάχος απορρόφησης νερού O.74Mpa που το ποσοστό επέκτασης είναι λιγότερο από 3%, και η περιεκτικότητα σε υγρασία είναι για 5%).\n4. Το φύλλο φίμπερ μέσος-πυκνότητας έχει τη λεπτότερη ίνα από συνηθισμένο particleboard, με το ομαλό τέρμα, κανένα τύμπανο, και καμία απελασματοποίηση, τα οποία μπορούν πολύ να μειώσουν το ποσό υλικού χρησιμοποιούμενο. Επιλέξτε MDF για να ανιχνεύσετε κυρίως την εκπομπή φορμαλδεΰδης και τη δομική δύναμη.\nΗ εκπομπή αλδεΰδης διαιρείται σε E1, E2 και E0. Η εκπομπή φορμαλδεΰδης γενικά δεν υπερβαίνει 30mg/100g ως κατάλληλα προϊόντα. E1 και τα επίπεδα E0 χρησιμοποιούνται συχνά στην παραγωγή πιάνων.\n5. Τα κοινά υλικά περιλαμβάνουν το πεύκο, τη λεύκα, και τον ευκάλυπτο ιτιών. Στην Κίνα, MDF είναι ήδη ένα καλό υλικό για τη διακόσμηση κατασκευής και σπιτιών επίπλων.\nΗ επιφάνεια του πίνακα πυκνότητας είναι ομαλή και επίπεδη, το υλικό είναι λεπτό, η απόδοση είναι σταθερή, η άκρη είναι σταθερή, και η επιφάνεια του πίνακα είναι καλά διακοσμημένη. Εντούτοις, MDF έχει τη φτωχή αντίσταση υγρασίας. Αντίθετα, MDF έχει μια πιό αδύνατη καρφί-κρατώντας δύναμη από particleboard. Εάν οι βίδες χαλαρώνονται μετά από να σφίγξουν, είναι δύσκολο να καθοριστεί MDF λόγω της χαμηλής δύναμής του.\n1. Ο πίνακας πυκνότητας είναι εύκολο να χρωματιστεί. Τα διάφορα επιστρώματα και τα χρώματα μπορούν να ντυθούν ομοιόμορφα στον πίνακα πυκνότητας, ο οποίος είναι η πρώτη επιλογή για την επίδραση χρωμάτων.\n2. Ο πίνακας πυκνότητας είναι επίσης όμορφος διακοσμητικός πίνακας.\n3. Όλα τα είδη καπλαμά, συγκολλητικής ταινίας εγγράφου, καπλαμά, ελαφριού φύλλου μετάλλων, πίνακα μελαμινών και άλλων υλικών μπορούν να κολληθούν στην επιφάνεια του πίνακα πυκνότητας.\n4. Μετά από punching και τη διάτρηση, ο άκαμπτος πίνακας πυκνότητας μπορεί επίσης να γίνει στο sound-absorbing πίνακα, ο οποίος μπορεί να χρησιμοποιηθεί στην αρχιτεκτονική εφαρμοσμένη μηχανική διακοσμήσεων.\n5. Άριστες σωματικές ιδιότητες, ομοιόμορφο υλικό, κανένα πρόβλημα αφυδάτωσης.\nΤηλεφωνικό νούμερο: 18948222979\nCo. επίπλων OldTree Huizhou, ΕΠΕ.\nΠάρκο Industrialn BaiYunGao, δρόμος Huizi, πόλη Lianghua, χώρα Huidong, Huizhou, επαρχία Γκουαγκντόνγκ\nΚίνα καλής ποιότητας Οικογενειακό δωμάτιο Furnitures προμηθευτής . © 2021 familyroomfurnitures.com . All Rights Reserved.


ΝΕΚΡΟΣ ΓΙΑ ΤΟΝ ΚΟΣΜΟ: Ερωτήσεις για τη Μετενσάρκωση\nτου π. Μάξιμου από τη μονή Παραμυθίας Ρόδου\nΗ μετενσάρκωση είναι μία αρχαία θρησκευτική και φιλοσοφική διδασκαλία. Την υποστήριξαν πολλοί Έλληνες φιλόσοφοι, όπως ο Πλάτωνας, οι πυθαγόρειοι, οι στωικοί και διάφορες αρχαίες θρησκείες. Σήμερα επιβιώνει κυρίως ως κεντρικό δόγμα στον Ινδουισμό και στο παιδί του, το Βουδισμό.\nΣτην Ινδία, όταν έφθασαν οι Ινδοευρωπαίοι (όπως και στην Ελλάδα), βρήκαν τους πρώην κατοίκους και τους υποδούλωσαν. Οι κατακτητές, για να δικαιολογήσουν τη δική τους κυρίαρχη θέση, ανέπτυξαν τη θεωρία της μετενσάρκωσης. Έλεγχαν τους υπόδουλους: «Ζήστε ήσυχα, υπάκουα και ταπεινά και στην επόμενη ζωή θα ανεβείτε κοινωνικά. Προσέξτε, αν είστε άτακτοι και κακοί, θα κατεβείτε πιο χαμηλά, μέχρι και στο επίπεδο των ζώων και των φυτών». Εδραιώθηκε αυτή η διδασκαλία στην Ινδία από τότε μέχρι σήμερα. Οι εξαθλιωμένοι Ινδοί, που είναι η μεγάλη πλειοψηφία της χώρας δέχονται μοιρολατρικά την κακομοιριά τους και δεν έχουν κάνει ποτέ κάποια κοινωνική επανάσταση. Φταίγαμε, λένε, στην προηγούμενη ζωή και τώρα με τη φτώχεια και τη δυστυχία ξεπληρώνουμε.\nΤη διδασκαλία της μετενσάρκωσης σε διάφορες παραλλαγές της την πιστεύουν υπανάπτυκτες φυλές της Αφρικής, της Αυστραλίας, της ανατολικής Ασίας, και όλης της Αμερικής.\nΣτις αναπτυγμένες κοινωνίες τη μετενσάρκωση την πρεσβεύουν διάφορες γκουρουιστικές ομάδες και τα παραθρησκευτικά κινήματα της θεοσοφίας και του αποκρυφισμού.\nΣύμφωνα με τη μετενσάρκωση οι ψυχές, όταν με το θάνατο φεύγουν από το σώμα τους, εισέρχονται στη σάρκα (μετενσάρκωση) κάποιου νεογέννητου ανθρώπου ή ζώου ή φυτού. Στο νέο σώμα η ψυχή ζει ανάλογα με την προηγούμενη ζωή της και προχωρεί στον εξαγνισμό και στην τελειοποίησή της. Το πού θα πάει η ψυχή, όταν ενσαρκώνεται, δεν προσδιορίζεται από κανένα Θεό, αλλά από τον απρόσωπο κοσμικό νόμο του «ντάρμα». Το δυναμικό της προηγούμενης ζωής, που προσδιορίζει την επόμενη ζωή, το λένε «κάρμα». Αν στην προηγούμενη ζωή ήταν ένας εγκληματίας, θα ενσαρκωθεί σ’ ένα ζώο, για να πληρώσει με τη δύσκολη ζωή του τις προηγούμενες αμαρτίες. Αν ήταν καλός άνθρωπος, θα γεννηθεί σε ανώτερο κοινωνικό επίπεδο, για να ετοιμασθεί και στο τέλος να εισέλθει μόνο η ψυχή του στο θείο, στο «μπράχμα», όπως το λένε. Στο «μπράχμα» εισερχόμενος ο άνθρωπος χάνεται ως πρόσωπο, όπως χάνεται το γλυκό νερό του ποταμού, καθώς εισέρχεται στην αλμυρή θάλασσα. Αν όμως δεν τελειοποιηθεί θα κατέβει τη σκάλα ανάλογα των αμαρτιών. Οι μετενσαρκώσεις λέγονται «σαμσάρα». Για να ξεφύγει κανείς από τις μετενσαρκώσεις, πρέπει να βρει ένα δάσκαλο, ένα γκουρού. Εκεί θα βοηθηθεί, θα φωτισθεί και θα τελειοποιηθεί. Λόγω της μετενσάρκωσης οι Ινδοί δεν αποδίδουν τιμή στο νεκρό σώμα και το καίνε.\nΟι εισαγωγείς της μετενσάρκωσης στην Ευρώπη και στην Αμερική λένε ότι στόχος δεν είναι η έξοδος από τη ζωή αυτή και η είσοδος στο «μπράχμα», αλλά η εκπλήρωση ανεκπλήρωτων επίγειων επιθυμιών. Οι ανεκπλήρωτες επιθυμίες δεν αναφέρονται μόνο στους τομείς της πνευματικής εξέλιξης, αλλά και σε καταναλωτικά αγαθά (μήπως έχουμε προσαρμογή στον καπιταλισμό!).\nΤη θεωρεί ανθρώπινο επινόημα. Πουθενά ο Χριστός δε δίδαξε κάτι τέτοιο, αλλά το αντίθετο. Σε μία διδασκαλία Του είπε: «έρχεται ώρα, κατά την οποία όλοι όσοι βρίσκονται στα μνήματα θα ακούσουν τη φωνή αυτού (του Υιού του Θεού) και θα βγουν αναστημένοι, οι καλοί για την παραδείσια ζωή και οι κακοί για την καταδίκη της κόλασης» (Ιω. 5,28-29). Εδώ βλέπουμε καθαρά ότι θα αναστηθούν όλοι και θα κριθούν. Δε θα περάσουν από μετενσαρκώσεις τελειοποίησης. Κι αλλού, όπου ο Χριστός διδάσκει για την κρίση, εξυπονοείται μία ζωή (Ματθ. 25,31-46). «Για τις καλοσύνες της ζωής σου», λέει ο Χριστός, «θα λάβεις ανταπόδοση στην κοινή ανάσταση» (Λουκά 14,14), κι όχι σε επόμενη επίγεια ζωή.\nΑν η μετενσάρκωση ήταν εκ Θεού, ο Χριστός δε θα ανάσταινε το Λάζαρο, την κόρη του Ιαείρου και το γιο της χήρας της Ναΐν. Για παρηγοριά θα έλεγε στους συγγενείς των νεκρών: «μη στενοχωριέστε, ο αδελφός σας ή τα παιδιά σας κάπου σύντομα θα ξαναγεννηθούν ή θα εισέλθουν στη θεότητα».\nΟ απόστολος Παύλος γράφει στους Κορίνθιους για την ανάσταση των νεκρών και λέει ότι το φθαρτό σώμα θα γίνει άφθαρτο και αθάνατο (Α΄ Κορ. 15,53-54). Σε άλλη επιστολή του ο ίδιος απόστολος γράφει: «επιφυλάσσεται στον άνθρωπο μια φορά να πεθάνει και μετά από αυτό θα ακολουθήσει η κρίση» (Εβρ. 9,27). Βλέπουμε πως ο απόστολος υποστηρίζει την ανάσταση και αφθαρτοποίηση του σώματος και τον ένα και μοναδικό θάνατο, κι όχι το άχρηστο σώμα και τους πολλούς θανάτους της θεωρίας της μετενσάρκωσης.\nΗ δήθεν τελειοποίηση που προσφέρουν οι συνεχείς μετενσαρκώσεις, σχετικοποιούν τη θυσία του Χριστού και τη σωτηρία που πρόσφερε. Αφού τελικά σωζόμαστε με τις επαναλαμβανόμενες μετενσαρκώσεις, άσκοπα σταυρώθηκε ο Χριστός. Δηλαδή εδώ έχουμε μία εντελώς αντίχριστη διδασκαλία.\nΣτο Νικόδημο, τον κρυφό Του μαθητή, ο Χριστός είπε ότι κάποιος σώζεται με την πνευματική αναγέννηση της βαπτίσεως (Ιω. 3,1-5), κι όχι με τις διαδοχικές μεταβάσεις από σώμα σε σώμα.\nΣτους Σαδδουκαίους, που αμφισβητούσαν την ανάσταση, ο Χριστός υπέβαλε την ερώτηση: «Δε διαβάσατε το λόγο του Θεού στον Μωυσή: Εγώ είμαι ο Θεός Αβραάμ και ο Θεός Ισαάκ και ο Θεός Ιακώβ;» και συνεχίζει ο Χριστός «ο Θεός δεν είναι Θεός νεκρών, αλλά ζωντανών» (Ματθ. 22,31-32). Οι Πατριάρχες της Παλαιάς Διαθήκης, ενώ είχαν πεθάνει προ πολλού, είναι ζωντανοί κι όχι νεκροί. Είναι ζωντανοί ως ψυχές, κι όχι μετενσαρκωμένοι σε άλλα ανθρώπινα σώματα με άλλα ονόματα. Ο Χριστός στην παραβολή του πλούσιου και του φτωχού Λαζάρου παρουσίασε τον Αβραάμ στον Παράδεισο (Λουκά 16,23).\nΗ θέση της μετενσάρκωσης, ότι δηλ. ο άνθρωπος μετά από αλλεπάλληλες μετενσαρκώσεις τελειοποιείται, δημιουργεί την ψευδαίσθηση ότι όλοι στο μέλλον θα σωθούν. Έτσι με την ελπίδα, ότι στις επόμενες ζωές θα ξεπληρώσουν το κακό που κάνουν τώρα και κάποτε θα φθάσουν στη θεότητα, πολλοί θα ζούσαν καθησυχασμένοι για τον αμαρτωλό τρόπο ζωής τους. Είναι εύκολο να πει κανείς: «Ας ζήσω σήμερα τη χαρά της αμαρτίας, κι ας ξεπληρώσω στην επόμενη ζωή».\nΗ θέση της μετενσάρκωσης, ότι δηλ. η ψυχή του τελειοποιημένου ανθρώπου εισέρχεται στο μπράχμα και χάνεται ως πρόσωπο, έρχεται σε αντίθεση με την πίστη της Εκκλησίας για την κοινή ανάσταση των νεκρών και την αιώνια ύπαρξη των ανθρώπων ως ιδιαίτερων ψυχοσωματικών προσώπων.\nΜία από τις αιρετικές απόψεις των Ωριγενιστών που καταδίκασε η Πέμπτη Οικουμενική Σύνοδος το 553 μ.Χ. ήταν και η παραδοχή της προΰπαρξης της ψυχής πριν από τη δημιουργία του σώματος κατά την κύηση. Αυτή η αιρετική άποψη υποκρύπτει τη μετενσάρκωση.\nΜερικοί υποστηρικτές της μετενσάρκωσης στηρίζονται αυθαίρετα στα λόγια του Ηρώδη, όταν έμαθε για το Χριστό και είπε ότι αναστήθηκε ο Ιωάννης ο Βαπτιστής (Ματθ. 14,1-2). Την ίδια γνώμη είχαν και άλλοι άνθρωποι σύμφωνα με τα λόγια των μαθητών του Χριστού, όταν ο Χριστός τους ρώτησε για ποιον τον νομίζουν οι άνθρωποι: άλλοι Τον νόμιζαν ως τον Ηλία, άλλοι ως τον Ιερεμία κι άλλοι ως έναν άλλο προφήτη (Ματθ. 16,13-15).\nΠίσω από τα κείμενα αυτά δε φαίνεται ότι εξυπονοείται η μετενσάρκωση, αλλά η ανάσταση ή ο ερχομός του Ηλία που ανέβηκε με το σώμα στους ουρανούς. Εξάλλου ο Ιωάννης ο βαπτιστής με το Χριστό ζούσαν ταυτόχρονα. Δεν είχε πεθάνει ο Πρόδρομος πριν γεννηθεί ο Χριστός, για να μετενσαρκωθεί. Για τον Ηλία υπήρχε η εντύπωση στους Φαρισαίους ότι πριν από τον ερχομό του Μεσσία θα έρθει πρώτα ο Ηλίας (Ματθ. 17,10). Υπέθεταν ότι ο Χριστός ήταν ο Ηλίας ως πρόδρομος του Μεσσία. Όταν οι μαθητές Τον ρώτησαν να τους μιλήσει για τη γνώμη των Φαρισαίων, τους είπε ότι ο Ηλίας ήλθε και κατάλαβαν οι μαθητές ότι εννοούσε τον Πρόδρομο (Ματθ. 17,11-13).\nΚι άλλη φορά ο Χριστός ταύτισε τον Ηλία με τον Πρόδρομο (Ματθ. 11,14). Ο προφήτης Μαλαχίας (4,3-5) γράφει για τον ερχομό του Ηλία πριν την ημέρα της παγκόσμιας κρίσης κι όχι πριν τον Μεσσία, όπως νόμιζαν οι Φαρισαίοι. Ο Πρόδρομος, κατά το Χριστό ήλθε με το χάρισμα του πνεύματος και τη δύναμη του προφήτου Ηλία, κι όχι ότι ήταν ο ίδιος ο Ηλίας. Αυτό το στηρίζουμε στα λόγια του αγγέλου στο ναό των Ιεροσολύμων προς τον Ζαχαρία, τον πατέρα του Ιωάννου του Προδρόμου (Λουκά 1,17). Ο άγγελος εξέφρασε το σχέδιο του Θεού. Όντως ο Πρόδρομος έφερε μετάνοια σε πολλούς Ιουδαίους και αποκατάσταση των σχέσεων γονέων και παιδιών.\nΟ Ηλίας, που θα έλθει πριν τη Δευτέρα Παρουσία του Χριστού, θα βοηθήσει να επιστρέψουν οι Εβραίοι της εποχής εκείνης στο σωστό δρόμο και να συμφιλιωθούν με τους προγόνους τους, πατριάρχες και προφήτες, που είναι κοντά στο Θεό. Όταν τον Πρόδρομο τον ρώτησαν οι απεσταλμένοι των Φαρισαίων τι είναι, ο Πρόδρομος ομολόγησε ότι δεν είναι ο Χριστός. Τον ρώτησαν πάλι: «ο Ηλίας είσαι;» και αποκρίθηκε όχι. Τον ξαναρώτησαν «ο Προφήτης είσαι;» κι αυτός πάλι το αρνήθηκε. (Ιω. 1,19-21). Αρνήθηκε ότι είναι ο Ηλίας, κι όχι ότι δεν έχει το προφητικό χάρισμα του Ηλία.\nΣτη μεταμόρφωση του Χριστού, ενώ είχε ήδη πεθάνει ο Πρόδρομος, εμφανίσθηκε ο Ηλίας ο ίδιος, κι όχι ως ο Πρόδρομος. Εάν είχε έρθει ο Ηλίας μέσα στο σώμα του Προδρόμου, τότε πρέπει να είχε δύο σώματα, ένα στον ουρανό (του Ηλία) και ένα στη γη (του Προδρόμου). Πράγμα εντελώς παράλογο. Αν ίσχυε η μετενσάρκωση, δεν δικαιολογείται η ενσώματη άνοδος του Ηλία στον ουράνιο κόσμο, αφού το σώμα δεν έχει καμία αξία, κι ούτε η εμφάνισή του στη μεταμόρφωση, αφού ως τέλειος έπρεπε να είχε χαθεί μέσα στο θείο. Επίσης ο Μωυσής, πώς εμφανίσθηκε ο ίδιος; Δεν είχε μετενσαρκωθεί στο διάστημα των 1.250 ετών που μεσολάβησαν απ’ το θάνατό του ως την εποχή του Χριστού;\nΚάποιοι άλλοι οπαδοί της μετενσάρκωσης στηρίζονται στη θεραπεία του εκ γενετής τυφλού. Πριν τον θεραπεύσει ο Χριστός, τον ρώτησαν οι μαθητές Του: «Ποιος αμάρτησε, για να γεννηθεί τυφλός, αυτός ή οι γονείς του;». Και συμπεραίνουν απλοϊκά οι οπαδοί της μετενσάρκωσης: «Για να ρωτάνε αν αμάρτησε αυτός, υπονοούσαν στην προηγούμενη ζωή, γιατί γεννήθηκε τυφλός». Αυτό το ρώτησαν οι μαθητές, όχι γιατί πίστευαν στη μετενσάρκωση, αλλά γιατί υπήρχε η γενική εντύπωση πως ό,τι κακό συμβαίνει στη ζωή των ανθρώπων, οφείλεται σε αμαρτίες. Ας θυμηθούμε τον Ιώβ που οι φίλοι τού έλεγαν ότι αμάρτησε και τιμωρείται, ενώ η δυστυχία ήταν μία δοκιμασία της πίστεώς του προς το Θεό. Εξάλλου, αν ο Χριστός δεχόταν τη μετενσάρκωση, δε θα θεράπευε τον τυφλό, αλλά θα τον άφηνε έτσι, για να ξεχρεώσει τώρα το χρέος των αμαρτιών της προηγούμενης ζωής του και στην επόμενη να γεννηθεί σε καλύτερη κατάσταση!\nΔικαίωμα των οπαδών της μετενσάρκωσης να πιστεύουν ό,τι θέλουν. Δεν επιτρέπεται, όμως, να παραποιούν την Αγία Γραφή, για να στηρίξουν τη θεωρία τους. Η Αγία Γραφή σε κάθε σημείο της αναιρεί τη μετενσάρκωση.\nΣτη θεωρία της μετενσάρκωσης υπάρχουν πολλά λογικά κενά:\nα΄) Ποιος προσδιορίζει την ποσότητα και ποιότητα του κάρμα, για να οδηγηθεί η ψυχή στην ανάλογη κατάσταση; Αυτό το κάρμα έχει στοιχεία ενός θεού. Θεό προσωπικό στο βουδισμό δε δέχονται. Θεοποιείται η φύση γενικά. Πίσω από αυτή την αφηρημένη ύπαρξη ή δύναμη ενοχοποιούν το άτομο για τη φτώχεια του, τις αρρώστιες του και τα ψυχικά ή σωματικά του ελαττώματα. Αυτός ο νόμος της εκδίπλωσης του κάρμα καταπιέζει τον άνθρωπο να δεχθεί την κατάσταση της ζωής του και να μην προσπαθήσει να ξεφύγει.\nβ΄) Όλοι οι άνθρωποι στη ζωή τους έχουν προβλήματα. Επομένως έχουν αμαρτήσει στις προηγούμενες ζωές. Κανείς όμως δε θυμάται τα σφάλματα αυτά, για να προσπαθήσει να μην τα ξανακάνει. Μα στη ζωή του ο καθένας δεν περνάει πειρασμούς, για να πέσει σε κάθε είδους αμαρτία; Αφού σε κάθε ζωή χρειάζεται να αγωνίζομαι για το πολύπλευρο καλό, τότε γιατί να ξαναγεννιέμαι και να αρχίζω από την αρχή; Δεν υπάρχει ενδεχόμενο, ένας που στην προηγούμενη ζωή του ήταν σε ένα τομέα καλός, στην τωρινή ζωή του να αμαρτήσει; Πόσοι καλοί άνθρωποι κάποια στιγμή στη ζωή τους δε χαλάνε και γίνονται εγκληματίες; Πολλές δυσκολίες της ζωής μας δεν προέρχονται από τις τωρινές αμαρτίες μας και ο Θεός τις επιτρέπει, για να μας οδηγήσει στη μετάνοια; Γιατί να λειτουργεί το κάρμα από ζωή σε ζωή, κι όχι από ηλικία σε ηλικία; Στη δυσκολία κανείς αναλογίζεται, μήπως έκανε κάποιο σφάλμα στο παρελθόν, και ο Θεός δεν τον προστάτευσε σ’ αυτόν τον τομέα; Πολλές δυσκολίες στη ζωή μας λειτουργούν αφυπνιστικά στην αναζήτηση του Θεού και γίνονται τελικά ευεργεσίες. Επίσης οι δυσκολίες ωριμάζουν τον άνθρωπο στην υπομονή και στην αγάπη.\nΤα θολά νερά του κάρμα αποκοιμίζουν τους οπαδούς του ή τους δημιουργούν ψεύτικες ενοχές, βλαπτικές για την ψυχολογία τους.\nγ΄) Τα μωρά που πεθαίνουν, ποιο κάρμα εκπληρώνουν με τον πρόωρο θάνατό τους; Αυτά ούτε αμείφθηκαν, ούτε τιμωρήθηκαν, για να διορθωθούν. Δεν πρόλαβαν. Πώς θα ζήσουν στην επόμενη ζωή; Μεταφέρουν το κάρμα και από άλλες ζωές;\nδ΄) Έχουν όλα τα ζώα ψυχή; Σίγουρα δεν υπήρξαν όλα άνθρωποι, που τιμωρήθηκαν από το κάρμα τους, γιατί τα ζώα είναι πάμπολλα. Πώς θα διακρίνουμε τα ζώα, που προήλθαν από ανθρώπους; Υπάρχει στο λύκο κανένα γνώρισμα που να μας φανερώνει ότι υπήρξε κάποτε άνθρωπος; Ή τι πρέπει να κάνει ο λύκος, για να επανέλθει στην ανθρωπότητα; Μήπως η ζωώδης ζωή του ασυναίσθητα τον απαλλάσσει από τις ενοχές του κάρμα;\nε΄) Οι πρώτοι άνθρωποι πώς βρέθηκαν στη γη; Τους δημιούργησε το θείο, το μπράχμα; Σήμερα αυξάνεται ραγδαία ο πληθυσμός της γης. Οι νέες ψυχές δημιουργούνται από το Θεό. Δεν μπορεί ο Θεός να δημιουργεί κάθε στιγμή τις νέες ψυχές, όπως δημιούργησε και τις πρώτες;\nστ΄) Στις μετενσαρκώσεις κάποιοι βελτιώνονται και κάποιοι χειροτερεύουν. Αυτό οφείλεται στην ελευθερία του καθενός. Ζεις σωστά, θα αμειφθείς στην επόμενη ζωή. Ζεις αμαρτωλά, θα τιμωρηθείς. Γιατί σε μία και μόνο ζωή να μην είναι δυνατή η σωτηρία ή η απώλεια; Χρειάζεται να ταλαιπωρείται ο καθένας στα σκαμπανεβάσματα των μετενσαρκώσεων; Προφανώς με τη μετενσάρκωση καταργείται η κόλαση, γιατί κάποτε όλοι σώζονται.\nζ΄) Όταν βοηθάς ένα τυφλό να πάει σπίτι του, έναν ανάπηρο να αλλάξει τα ρούχα του, ένα φτωχό να φάει, έναν που πνίγεται να σωθεί, κατά τη μετενσάρκωση του κάνεις κακό. Γίνεται αυτό, γιατί δεν τον αφήνεις να τιμωρηθεί εκπληρώνοντας το κάρμα του, ώστε στην επόμενη ζωή να ζήσει καλύτερα. Ο φιλάνθρωπος, υπάρχει φόβος γι’ αυτό που έκανε να συσσώρευσε αρνητικό κάρμα και να πληρώσει στην επόμενη ζωή. Μήπως σ’ αυτή τη νοοτροπία στηρίζεται η φτώχεια και η εξαθλίωση των εκατοντάδων εκατομμυρίων Ινδών;\nη΄) Όταν κάποιος γεννηθεί με κάποια ασθένεια ή ένα σωματικό ελάττωμα, προφανώς πληρώνει αμαρτίες από την προηγούμενη ζωή. Αυτός δεν είναι σωστό να πάει στους γιατρούς να θεραπευτεί; Πρέπει να δεχθεί το πρόβλημά του ως μέσο καθάρσεως και να συμφιλιωθεί μ’ αυτό; Μήπως έτσι αχρηστεύουμε την ιατρική επιστήμη και την έρευνα να εξαλειφθούν οι κληρονομικές ασθένειες;\nθ΄) Ένας με αρνητικό κάρμα γεννιέται σε χαμηλό κοινωνικό επίπεδο. Εκεί τον εκμεταλλεύονται οι των ανωτέρων καστών. Δεν τον αφήνουν να παντρευτεί άτομο ανώτερης τάξης ούτε να χρησιμοποιήσει τόπους και μέσα επιβίωσης των ανώτερων καστών. Αυτή η σκληρότητα και η ασπλαχνία των ανωτέρων συσσωρεύει σ’ αυτούς αρνητικό κάρμα. Μήπως έχουμε σισύφεια πορεία, όπου κάποιος, ενώ ανεβαίνει με τις μετενσαρκώσεις, έρχεται στιγμή που από το σύστημα των καστών πάλι θα ξαναπέσει;\n"Νεκρός": Δες και αυτή την εκτενή μελέτη της Ερευνητικής Ομάδας "Μυσταγωγία".\nΕτικέτες θάνατος, Μετενσάρκωση, New Age\nΔΕΝ ΕΙΝΑΙ ΕΤΣΙ ΟΠΩΣ ΤΑ ΛΕΣ!!!


Απίστευτη ιστορία! 14χρόνος έφηβος σε σώμα υπερήλικα! - Mothersblog.gr\nΑπίστευτη ιστορία! 14χρόνος έφηβος σε σώμα υπερήλικα!\n27 Αυγ 2013\tΝΕΑ\nΕξαιτίας μιας σπάνιας ασθένειας ο έφηβος Αλί Χουσεΐν από την Ινδία, μπορεί να διανύει το 14ο έτος της ηλικίας του όμως το σώμα του είναι γερασμένο και ο οργανισμός του έχει πληγεί απο όλες εκείνες τις ασθένειες που παρουσιάζουν οι υπερήλικες στα γεράματα.\nΗ πάθηση αυτή της προγηρίας, όπως ονομάζεται αυτή η κατάσταση, έχει ως αποτέλεσμα ο έφηβος να υποφέρει ήδη από αρθρίτιδα, προβλήματα όρασης, καρδιακά προβλήματα, ενώ έχει και τριχόπτωση. Σύμφωνα με τους ειδικούς, όσοι υποφέρουν από αυτή την ασθένεια ζουν το πολύ ως τα 14 χρόνια τους, αλλά ο Ινδός έφηβος δεν χάνει στην ελπίδα του.\n«Θέλω να ζήσω και ελπίζω να βρεθεί ένα φάρμακο για την κατάστασή μου. Δεν φοβάμαι το θάνατο, αλλά οι γονείς μου έχουν υποφέρει πολύ. Θα ήθελα να ζήσω λίγο περισσότερο για εκείνους. Δεν θέλω να τους προκαλέσω κι άλλο πόνο», είπε ο Χουσεΐν στη Daily Mail και κατέληξε: «Δεν έχουμε ζωή. Θα ήθελα να μπορούσα να είμαι φυσιολογικό παιδί. Να παίζω, να πηγαίνω στο σχολείο, να κάνω αθλήματα. Μερικές φορές στεναχωριέμαι. Αλλά τις περισσότερες ημέρες προσπαθώ να απολαμβάνω τη ζωή που έχω», κατέληξε ο Ινδός.


Αποτοξινώστε & βελτιώστε το λεμφικό σύστημα για σώμα ισορροπημένο - Προϊόντα της Φύσης\nαπό Η τροφή μας το φάρμακό μας · Δημοσιεύτηκε 26 Ιουνίου 2016 · Ανανεώθηκε 30 Ιουλίου 2017\nΠότε ήταν η τελευταία φορά που αποτοξινώσατε το λεμφικό σας σύστημα;\nΤο λεμφικό σύστημα ενεργεί ως ένα σύστημα λυμάτων για κάθε μεταβολική τοξίνη, και είναι ακόμη πιο ενεργό όταν το σώμα αντιμετωπίζει βαριές ασθένειες.\nΟι λεμφαδένες μας, απελευθερώνουν αντισώματα που εξαλείφουν μικροσκοπικούς «εχθρούς», από αλλεργιογόνα μέχρι καρκινικά κύτταρα και καθαρίζουν τη λέμφο. Τα ανθρώπινα σώματα έχουν περισσότερη λέμφο απ΄ ότι αίμα, αλλά σε αντίθεση με το αίμα μας, δεν υπάρχει καμία ώθηση που θα κινηθεί γύρω από τη λέμφο.\nΌταν η λέμφος αποτυγχάνει να κινηθεί έξω από τους μικροσκοπικούς λεμφαδένες μέσω των αγωγών στα νεφρά και το ήπαρ, λειτουργεί σαν μια φραγμένη γραμμή υπονόμων. Έτσι οι λεμφαδένες αυτοί μολύνονται, και ως επακόλουθο να παρουσιαστεί αυτό που οι περισσότεροι άνθρωποι γνωρίζουν ως «πρησμένοι αδένες».\nΝα θυμάστε ότι οι λεμφαδένες δεν είναι αδένες, ωστόσο το μολυσμένο λεμφικό υγρό προκαλεί σίγουρα μια σειρά προβλημάτων υγείας, συμπεριλαμβανομένων μερικών ασθενειών απειλητικών για τη ζωή.\nΕάν ξοδεύετε πολλές ώρες καθισμένοι στην αναπαυτική σας καρέκλα, είναι πιθανότερο να παρουσιάσετε οποιοδήποτε πρόβλημα υγείας. Μπορεί να τρώτε υγιεινά και να μην βλέπετε πολύ τηλεόραση, αλλά εάν έχετε μια δουλειά γραφείου που περιλαμβάνει τη χρήση ενός υπολογιστή, ακόμα διατηρείτε έναν καθιστικό τρόπο ζωής.\nΑνεπαρκής σωματική δραστηριότητα ή η έλλειψη άσκησης είναι επίσης ένα σοβαρό ζήτημα. Η φυσική άσκηση οποιουδήποτε είδους θα ωφελήσει τόσο την πνευμονική όσο και την μυϊκή υγεία σας. Το λεμφικό σύστημα χρειάζεται λοιπόν και την υποστηριξή σας.\nΔείτε Καθιστική ζωή και επιπτώσεις στα ζωτικά μας όργανα\nκαι Πως επηρεάζει η άσκηση χοληστερίνη, πίεση & καρδιαγγειακό σύστημα\nΤο να βάλετε τους λεμφαδένες σε κίνηση είναι πολύ σημαντικό για τις γυναίκες που φορούν σουτιέν με ενίσχυση και χρησιμοποιούν αποσμητικά που περιέχουν αλουμίνιο. Οι τοξίνες, όπως το αλουμίνιο, καταλήγουν σε λεμφαδένες όπως αυτοί που βρίσκονται ακριβώς κάτω από την επιφάνεια του δέρματος σας στην περιοχή της μασχάλης.\nΔείτε Αποσμητικά και Ανθιδρωτικά… δηλητήρια και λύσεις!\nΜε άλλα λόγια, τα άτομα που καταναλώνουν επεξεργασμένα τρόφιμα, αναψυκτικά, αλκοόλ, και εκείνοι που αγαπούν πραγματικά να κάθονται κατά τη διάρκεια όλης της ημέρας έχουν μειωμένο ανοσοποιητικό, συμπεριλαμβανομένων του φραγμένου λεμφικού υγρού με τοξίνες, που πρέπει να καθαριστεί και να αφαιρεθεί μέσω των νεφρών.\nΘυμηθείτε, η καθιστική ζωή σκοτώνει ακόμη και τα πιο συνειδητά υγιή άτομα που τρώνε καλά και φροντίζουν την υγεία τους.\nΟι καλύτερες μέθοδοι για να μετακινήσετε το λεμφικό υγρό\nΤο να χοροπηδάτε, ναι, καλά διαβάσατε, το να χοροπηδάτε. είναι εξαιρετικό για το σκοπό αυτό, και βοηθά τα νεφρά και άλλα ζωτικά όργανα να καθαρίσουν το υγρό. Βρείτε ένα τραμπολίνο με χαμηλό κόστος. Είναι κάτι σαν ένα μίνι-τραμπολίνο που είναι περίπου 4 πόδια σε διάμετρο.\nΒρίσκεται κοντά στο έδαφος, έτσι απλά θα πρέπει να ανεβείτε και να αναπηδήσετε το σώμα σας για 10-15 λεπτά. Μπορείτε να το κάνετε αυτό και σε εξωτερικούς χώρους.\nΒρείτε κάτι για να κρατιέστε, αν ανησυχείτε για την ισορροπία σας, και απλά πηδήξτε. Τόσο απλά. Κάθε φορά που προβαίνετε σε αναπήδηση στον αέρα, αυξάνετε τη βαρυτική έλξη στο λεμφικό υγρό.\nΕίναι ακόμα καλύτερα αν μπορείτε να εκτελέσετε μία πιο δύσκολη δραστηριότητα, όπως τα άλματα σε σχοινί ή παιχνίδι μπάσκετ ακόμη και στο μισό γήπεδο, τένις ή σκουός. Τα υγρά στους λεμφαδένες σας θα κινηθούν σαν τρελά, και το σώμα σας θα είναι πιο ικανό να αποβάλει τις τοξίνες.\nΚάθε δραστηριότητα που περιλαμβάνει άλμα και τρέξιμο είναι καλή για το σκοπό αυτό.\nΗ επιτόπου αναπήδηση συνιστάται για όσους έχουν δουλειά γραφείου και δεν έχουν χρόνο να απολαύσουν κάποια από τις προαναφερθέντες σωματικές δραστηριότητες. Βάλτε το στο πρόγραμμά σας και ξεκινήστε την αναπήδηση πάνω-κάτω κατά τη διάρκεια διαλείμματος σας.\nΣήμερα, παρότι ζούμε σε μια εποχή υπέρ-άσκησης, οι ειδικοί σε θέματα υγείας εξακολουθούν να προτιμούν και να τονίζουν τα οφέλη του περπατήματος, όταν πρόκειται για την κίνηση της λέμφου. Και όχι, δεν εννοούμε τον περίπατό για ψώνια, αλλά περιπάτους σε εγρήγορση στη φύση.\nΣύμφωνα με τις τελευταίες έρευνες, το περπάτημα μπορεί να βοηθήσει στην πρόληψη της νόσου του Alzheimer και την άνοια.\nΚάντε το σε εξωτερικούς χώρους και απολαύσετε τη φύση σε όλο της το μεγαλείο. Θα μπορούσε να είναι στο πάρκο ή στο δάσος, κοντά σε μια λίμνη ή στον ωκεανό. Ο φρέσκος καθαρός αέρας θα κάνει θαύματα για εσάς. Η Αγιουρβέδα λέει ότι η φύση είναι καλή για εμάς.\nΤο να περπατάτε για 20 λεπτά ή περισσότερο, γύρω στις τέσσερις φορές την εβδομάδα είναι υπέροχο. Ξεκινήστε με όποιο ρυθμό μπορείτε, μέχρι να αυξήσετε την ένταση κάθε φορά που μπορείτε να κάνετε. (Έχουμε τονίσει πολλές φορές πως το ιδανικό περπάτημα είναι όταν λαχανιάζουμε μεν, χωρίς να μας κόβεται η ανάσα δε).\nΕφόσον μεγάλος αριθμός των λεμφαδένων σας βρίσκονται στο πάνω μέρος του σώματος σας, τις μασχάλες, το λαιμό ή τους ώμους, θα πρέπει να εξετάσετε το ενδεχόμενο να κινείτε τα χέρια σας περισσότερο από το συνηθισμένο.\nΤο περπάτημα είναι περισσότερο μια δραστηριότητα που έχει να κάνει με το βάρος. Η βαρύτητα κινεί τη λέμφο σας κάθε φορά που περπατάτε σε εγρήγορση και αναπηδάτε και λίγο. Επιπλέον, το ξαφνικό σταμάτημα κάθε βήματος με ολόκληρο το βάρος σας προκαλεί μια επιπλέον βαρυτική έλξη, και φέρνει προς τα κάτω τη λέμφο.\nΕπίσης το μασάζ μπορεί να σας βοηθήσει πολύ.\nΕάν δεν μπορείτε να αντέξετε οικονομικά ένα καλό μασάζ, μπορείτε ακόμα να αναπηδάτε και να περπατάτε.\nΠίνετε άφθονο καθαρό νερό και να δώσετε στα νεφρά και στο συκώτι σας ένα χέρι βοηθείας για την εξάλειψη των τοξινών στο λεμφικό υγρό από το σύστημά σας.\nκαι φυσικά όταν λέμε να πίνετε πολύ νερό, δεν εννοούμε αυτό που πρέπει ΧΡΗΣΙΜΟΠΟΙΗΣΟΥΜΕ ΤΟ ΣΏΜΑ ΜΑΣ ΓΙΑ ΝΑ ΤΟ ΦΙΛΤΡΆΡΕΙ και που χρειάζεται να δουλεύουν υπερωρία τα νεφρά και το συκώτι για να καθαρίσουν: Νερό – Δηλητήριο σε όλη την Ελλάδα. (Στο τέλος αυτού του άρθρου, θα δείτε και την λύση που εμπιστεύομαι, χρησιμοποιώ και σας προτείνω)\nΣημάδια, ότι το λεμφικό σύστημα σας μπορεί να χρειάζεται κάποια βοήθεια, περιλαμβάνουν:\nπονοκέφαλοι, νωθρότητα, φλεγμονές, κακή πέψη, συσσώρευση βλεννών, και γενική ακαμψία.\nΕνώ η άσκηση, ακόμα και ντους με ζεστό νερό και το μασάζ μπορούν όλοι να τονώσει τη ροή της λέμφου, δεν πρέπει να αγνοηθούν και ορισμένες επιλογές τροφίμων.\nΤα εσπεριδοειδή είναι από τα αποτοξινωτικά τρόφιμα που μπορείτε να φάτε, ειδικά λεμόνια, λάιμ, πορτοκάλια, μανταρίνια και γκρέιπφρουτ. Αυτά τα όλα τα φρούτα έχουν ισχυρά ένζυμα, μαζί με βιταμίνη C, που ωθούν το σώμα και να διατηρήσει την ροή της πέψης.\nΑπολαύστε ένα με τρία από αυτά καθημερινά, είτε πρόκειται για ολόκληρο το φρούτο ως μέρος ενός γεύματος ή σνακ, είτε για το χυμό τους αραιωμένο σε νερό ή σε σαλάτες ή ορεκτικά ή ως μέρος φρούτων που χρησιμοποιείτε σε smoothies. Να είστε βέβαιοι ότι είναι βιολογικά, δεδομένου ότι πολλές τοξικές χημικές ουσίες βρίσκονται στις φλούδες.\nΤα εσπεριδοειδή είναι επίσης ωφέλιμα και για το συκώτι σας, έτσι είναι ακριβώς τα καταλληλότερα που χρειάζεστε στην προσπάθειά σας να κρατήσετε το σώμα σας σε ομαλή λειτουργία.\nΤο αγαπημένο μας είναι το λεμονόνερο: Το λεμονόνερο και τα εκπληκτικά οφέλη του στην υγεία μας!!\nΤα μανταρίνια όμως δεν πάνε πίσω: Το μανταρίνι και τα βαρέα μέταλλα!\nΤα μούρα, ειδικά τα κράνμπμερι, είναι πλούσια σε αποτοξινωτικά οφέλη που καθαρίζουν το σύστημα ενώ ταυτόχρονα, ενυδατώνουν και βελτιώνουν την υγιή ροή της λέμφου. Δεδομένου ότι το λεμφικό βοηθά στο φιλτράρισμα των τοξινών του σώματος, είναι σημαντικό να τρώτε τροφές με αντι-βακτηριακή οφέλη όπως τα cranberries.\nΦυσικά και τα υπόλοιπα μούρα είναι επίσης εξαιρετικά, γι` αυτό επιλέξτε όποιο από αυτά μπορείτε και φροντίστε να τα απολαμβάνετε καθημερινά.\nΔείτε και Ωφέλιμα μούρα που πρέπει να τρώμε κάθε μέρα\nΤα πράσινα τρόφιμα αφαιρούν τις επιβλαβείς χημικές ουσίες και τις τοξίνες από το σώμα μας που συναντάμε καθημερινά, ενώ ταυτόχρονα θρέφουν τα κύτταρά μας ώστε να συμβάλλουν στην αποτοξίνωση με τον τρόπο που το σώμα μας θέλει.\nΠαρέχουν επίσης διατροφική στήριξη με τα θρεπτικά στοιχεία τους, όπως, βιταμίνες A, C, και Κ, μαζί με σίδηρο, μαγνήσιο, βιταμίνες Β, και πρωτεΐνη. Τα πράσινα λαχανικά είναι επίσης μια καλή πηγή χλωροφύλλης, το καλύτερο καθαριστικό της φύσης.\n4. Ηλιόσποροι και κολοκυθόσποροι\nΑυτοί οι σπόροι παρέχουν μαγνήσιο που υποστηρίζει το νευρικό σύστημα, υγιεινά λίπη που λιπαίνουν το σώμα και συντελούν στην προώθηση της ροής της λέμφου.\nΜπορούν επίσης να βοηθήσουν να καθαριστεί το πεπτικό σύστημα από τις τοξίνες μέσω των ινών τους, καθώς κρατούν το σώμα σας μακρυά από τη συσσώρευση των τοξινών οι οποίες μπορούν να μπλοκάρουν τη λέμφο λόγω της αργής πέψης.\nΔείτε 7 λόγοι για να τρώμε ηλιόσπορους καθημερινά!\n5. Chia, σπόροι κάνναβης και λιναρόσπορος\nΌπως οι σπόροι κολοκύθας και οι ηλιόσποροι, έτσι και αυτοί οι σπόροι είναι πλούσιοι σε ωμέγα-3 λιπαρά οξέα, τα οποία είναι ότι καλλίτερο για τη ροή λέμφου. Οι ίνες τους επίσης, διατηρούν ομαλές τις διαδικασίες του σώματος, έτσι η λέμφος κινείται και ρέει με φυσικό τρόπο, το οποίο θα βοηθήσει και την καρδιά σας να παραμείνει υγιής.\nΑπολαύστε τους στο πλιγούρι βρώμης ή πασπαλίστε τους επάνω σε ένα smoothie. Τα υγιεινά λιπαρά, όπως αυτά, επίσης θα βοηθήσουν το σώμα σας να απορροφήσει τα θρεπτικά συστατικά από άλλες τροφές που το λεμφικό σύστημα χρειάζεται για να λειτουργεί σωστά.\nΔείτε Chia: Η super τροφή που πρέπει να δοκιμάσετε!\nΒέβαια, εδώ η μαγική ουσία εδώ είναι τα πραγματικά πολύτιμα ωμέγα 3: ω 3 «βόμβες» υγείας!\n6. Βότανα και Μπαχαρικά\nΌλα τα βότανα και τα μπαχαρικά είναι εκπληκτικά για τον καθαρισμό του σώματος. Ο κουρκουμάς, το τζίντζερ, η κανέλα, το κάρδαμο, το κόλιανδρο, και το μαύρο πιπέρι είναι μερικά από τα καλύτερα.\nΑυτά τα τρόφιμα περιέχουν επίσης αντιοξειδωτικά που ωφελούν τον εγκέφαλο και μπορούν, επίσης, να βοηθήσουν και το πεπτικό σύστημα να λειτουργεί καλά, κάτι που ωφελεί τη ροή της λέμφου. Το σκόρδο είναι ένα ακόμη ισχυρό και πικάντικο τρόφιμο το οποίο επίσης έχει τα ίδια οφέλη.\n7. Φύκια και άλγη\nΗ σπιρουλίνα, τα φύκια kelp, το nori, τα φύκια A.F.A., η χλωρέλλα, και τα dulse (Κόκκινα φύκια) είναι τύποι φυκιών και αλγών που, το σώμα μας, τα λατρεύει.\nΔεν είναι μόνο ότι καθαρίζουν τον οργανισμό, αλλά διαθέτουν επίσης εξαιρετικά θρεπτικά συστατικά και μάλιστα συμπυκνωμένα, παρέχοντας υψηλές ποσότητες σιδήρου, Ωμέγα 3, βιταμίνης Α, πρωτεΐνης, μαγνησίου, βιταμινών Β, ιωδίου (εάν είναι θαλάσσης), και χλωροφύλλης.\nΠροσπαθήστε οπωσδήποτε να προσθέσετε ένα κουταλάκι του γλυκού κάποιου από αυτά στη διατροφή σας. Μπορείτε να τα καταναλώσετε μαζί με τα smoothies σας.\nΔείτε και Σπιρουλίνα – Πηγή σωστής διατροφής!\nΓαλαζοπράσινα φύκια (A.F.A.) – Η πρώτη μορφή ζωής και αυτοίασης!\nΜην ξεχνάτε να πίνετε άφθονο ΚΑΘΑΡΌ νερό, ακόμη και χυμούς λαχανικών, αν έχετε πρόσβαση σε έναν αποχυμωτή. Αυτά ενυδατώνουν το σώμα, ώστε να διατηρήσει τα πράγματα κινούνται με τον τρόπο που αυτό προτιμά.\nΜην αφήνετε την υγεία σας να υποφέρει από κακές επιλογές τρόπου ζωής και διατροφής. Αξίζετε την ευκαιρία να αισθάνεστε καλά, όσο είναι απολύτως δυνατόν, έτσι σηκωθείτε και κινηθείτε (ασκηθείτε) καθημερινά, δοκιμάστε κάποια γιόγκα, φροντίστε να πάρετε λίγο καθαρό αέρα, να απολαύστε ένα ζεστό ντους, και να καταναλώνετε αρκετά από τα παραπάνω τρόφιμα!\nαπό Η τροφή μας το φάρμακό μας · Published 21 Ιανουαρίου 2015 · Last modified 4 Απριλίου 2017\nΕπόμενο άρθρο Ακμή: Το που εμφανίζεται στο σώμα φανερώνει πιθανό θέμα υγιείας\nΠροηγούμενο άρθρο Οι βιταμίνες Β προστατεύουν από τον καταρράκτη σύμφωνα με έρευνες


Η ΤΟΝΙΑ ΣΩΤΗΡΟΠΟΥΛΟΥ ΔΙΑΦΗΜΙΖΕΙ ΤΗ ΧΑΛΚΙΔΙΚΗ! | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\nΗ ΤΟΝΙΑ ΣΩΤΗΡΟΠΟΥΛΟΥ ΔΙΑΦΗΜΙΖΕΙ ΤΗ ΧΑΛΚΙΔΙΚΗ!\nΗ ηθοποιός Τόνια Σωτηροπούλου είναι εδώ και κάποιες μέρες στη Χαλκιδική και με αναρτήσεις της σε facebook και instagram προτρέπει όλους τους φίλους της να την επισκεφθούν κι αυτοί, αναφερόμενη στη γνωστή καμπάνια #visithalkidiki! Η παρουσία της στη Χαλκιδική, όμως, δεν είναι μονάχα για τουρισμό. Η Τόνια Σωτηροπούλου, γνωστή από τη συμμετοχή της στην ταινία James Bond:Skyfall, επισκέπτεται την Χαλκιδική και για επαγγελματικούς λόγους, καθώς αναμένεται και η Mary Burke, άνθρωπος -κλειδί της βρετανικής βιομηχανίας κινηματογράφου. Οι δύο γυναίκες είναι καλεσμένες της Ένωσης Ξενοδόχων Χαλκιδικής και του Τουριστικού Οργανισμού Χαλκιδικής. Σκοπός της επίσκεψης είναι η αναζήτηση τοποθεσιών για τα γυρίσματα κινηματογραφικών παραγωγών.\n«Θέλουμε να απογειώσουμε την Χαλκιδική. Αυτός είναι ο λόγος που προσκαλέσαμε την Μπρούκερ και την Σωτηροπούλου για να δουν από κοντά την Χαλκιδική και να επιλέξουν κάποιο σενάριο στο μέλλον προσαρμοσμένο στην περιοχή. Και γνωρίζετε ότι μια ταινία στα αγγλικά θα έχει προσέγγιση από πολλές χώρες», έχει δηλώσει ο πρόεδρος της Ένωσης Ξενοδόχων Χαλκιδικής και του Τουριστικού Οργανισμού Χαλκιδικής, Γρηγόρης Τάσσιος.\nΟ κ. Τάσσιος πρόσθεσε πως «σε πρώτη φάση θα γίνει η αξιολόγηση. Θα μείνουν φιλοξενούμενες στον Μαρμαρά. Δεν θα δουν μόνο τις παραλίες, αλλά και άλλα μέρη της πανέμορφης Χαλκιδικής. Αν και αυτή την περίοδο η Χαλκιδική έχει πολύ κόσμο, εντούτοις εμείς θα κάνουμε τα αδύνατα δυνατά για να δείξουμε όλες τις ομορφιές. Σε περίπτωση που επιλεχθεί η Χαλκιδική, η ταινία θα κάνει γνωστή σε όλο τον κόσμο την περιοχή. Από μία τέτοια ταινία θα βοηθηθεί και όλος ο επιχειρηματικός κόσμος της Χαλκιδικής».\nΑξίζει να σημειωθεί ότι τα τελευταία χρόνια επιλέχθηκαν η Σκόπελος, η Κεφαλλονιά και η Σαντορίνη, όπου γυρίστηκαν το Mamma Mia, το Μαντολίνο του Λοχαγού Κορέλι και το Lara Croft: Tomb Raider αντίστοιχα.\n[ΠΗΓΗ: ΤΥΠΟΣ ΤΗΣ ΘΕΣΣΑΛΟΝΙΚΗΣ, 6/8/2016]\nThis entry was posted in Αρχική, Νέα / Ειδήσεις and tagged Χαλκιδικη on 06/08/2016 by xrysoselladas.\n← ΕΠΙΣΤΡΕΦΕΙ ΣΤΙΣ ΣΚΟΥΡΙΕΣ Η ELDORADO ΚΑΘΗΛΩΝΕΙ ΤΑ ΥΔΡΟΠΛΑΝΑ ΤΟ ΝΟΜΟΣΧΕΔΙΟ ΣΠΙΡΤΖΗ: ΑΠΟΚΛΕΙΕΙ ΙΔΙΩΤΕΣ ΕΠΕΝΔΥΤΕΣ, ΟΛΑ ΣΤΟ ΔΗΜΟΣΙΟ… →


Το Comicdom Con ανανεώνει το απριλιάτικο ραντεβού του και επεκτείνεται – pes.gr\nHome / Πολιτισμός / Το Comicdom Con ανανεώνει το απριλιάτικο ραντεβού του και επεκτείνεται\tΤο Comicdom Con ανανεώνει το απριλιάτικο ραντεβού του και επεκτείνεται\n105 Views Μπαίνοντας στη δεύτερη δεκαετία του, το Comicdom Con Athens ανανεώνει το απριλιάτικο ραντεβού του στην Ελληνοαμερικανική Ένωση (Μασσαλίας 22, Κολωνάκι) και επεκτείνεται σε δυο νέους χώρους: το Γαλλικό Ινστιτούτο Ελλάδος (Σίνα 31) και το Πνευματικό Κέντρο του Δήμου Αθηναίων (Ακαδημίας 50).\nΔιεθνούς εμβέλειας προσκεκλημένοι από όλες τις γεωγραφικές και καλλιτεχνικές σχολές της Ένατης Τέχνης θα είναι παρόντες. Ανάμεσά τους, οι:\nΟ Βρετανός Τσάρλι Αντλάρντ, επί 12 χρόνια σχεδιαστής του The Walking Dead, της σειράς κόμικ που ενέπνευσε ένα από τα μεγαλύτερα φαινόμενα της σύγχρονης ποπ κουλτούρας και πυροδότησε την παγκόσμια zombie-mania.\nO Τεντ Μπενουά, διάσημο γάλλο δημιουργό, ο οποίος έχει στο ενεργητικό του συνεργασίες με σημαντικά έντυπα, όπως το À Suivre και το Metal Hurlant, ενώ είναι και ένας από τους καλλιτέχνες που αναβίωσαν τη θρυλική σειρά του Έντγκαρ Π. Τζέικομπς, Blake & Mortimer.\nO Αλ Έγουινγκ, βρετανό συγγραφέα κόμικ, που αυτή την περίοδο γράφει τους δημοφιλείς τίτλους της Marvel, Ultimates, New Avengers και Contest of Champions.\nO Γκόραν Σούτζουκα, βραβευμένος με Eisner Award Κροάτης σχεδιαστής κόμικ και εικονογράφος, με συνεργασίες που εκτείνονται από τη γαλλική Delcourt, μέχρι την αμερικανική DC Comics.\nΟ Π.Τζ.Χόλντεν, Βορειοϊρλανδός σχεδιαστής, γνωστός για τη δουλειά του στο 2000AD, ο οποίος έχει σχεδιάσει ιστορίες με τους Judge Dredd, Rogue Trooper, κ.ά.\nΗ Κριστίν Πλάκα, πρώτη γυναίκα καλλιτέχνης manga της Γερμανίας, και κάτοχος του πρώτου παγκοσμίως master στις «Σπουδές Manga».\nΟ Mysh, Ισραηλινός δημιουργός comics και animator, σκηνοθέτης και σχεδιαστής μιας πλειάδας τηλεοπτικών σειρών, ταινιών μικρού μήκους, μουσικών βίντεο κλιπ και comics.\nΗ Σουκγιάνγκ Γιού, Νοτιοκορεάτισσα mangaka και ερευνήτρια, με αντικείμενο την οπτική έκφραση των manga, και τα manga για γυναίκες.\nΗ Μαντλέν ΝτΜιλ, γαλλίδα colorist, εικονογράφος και δημιουργός, ευρύτερα γνωστή για το χρώμα της στη σειρά Blake et Mortimer, και τα άλμπουμ Le Journal D’ Henriette, Le Voleur De Ballarines και Les Aventures D’ Herge.\nΟι τρεις ιδρυτές της πρώτης κυπριακής comics ανθολογίας, Current Comic Book Anthology, Τάσο Αναστασιάδη, Νέαρχο Κωνσταντίνου και Άννα Φωτιάδου, οι οποίοι και θα συστήσουν την ανερχόμενη υπριακή σκηνή comics.\n– Manga Pioneers: Η διεθνής έκθεση του CCA2016 πραγματοποιείται σε συνεργασία με το Kyoto Seika University International Manga Research Center και το Kyoto International Manga Museum, και παρουσιάζει, για πρώτη φορά στο ελληνικό κοινό, μια έκθεση manga με έργα των Hideko Mizuno και Hiroshi Hirata, από τους πρωτοπόρους στο είδος.\n– Εν Αιθρία 7: Η ιστορική έκθεση comics και εικονογράφησης, εντάσσεται από φέτος στο πλαίσιο του Φεστιβάλ, συγκεντρώνοντας 44 αδημοσίευτα έργα, περισσότερων από 50 καταξιωμένους, αλλά και πρωτοεμφανιζόμενους Έλληνες δημιουργούς, καταγράφοντας την εγχώρια σκηνή των comics.\n– Ανοιχτά Σύνορα: Τα Ευρωπαϊκά Comics Σήμερα. Η 9η Τέχνη ενώνει καλλιτέχνες και από τις 28 χώρες της Ευρωπαϊκής Ένωσης, σε μία ανεπανάληπτη έκθεση.\n– Spotlight on Tomek: Ο τιμώμενος καλλιτέχνης της φετινής διοργάνωσης ανθολογεί ορισμένες από τις καλύτερες δουλειές του, σε μία μικρή, αλλά άκρως αντιπροσωπευτική έκθεση.\nΣε συνεργασία με τη Fox, το Comicdom Con παρουσιάζει σε avant-premiere, την αποκλειστική προβολή του πρώτου επεισοδίου της νέας τηλεοπτικής σειράς Outcast, από τον Ρόμπερτ Κέρκμαν, δημιουργό του The Walking Dead. Παράλληλα, σε συνεργασία με την Tanweer θα προβληθεί για πρώτη φορά στην Ελλάδα, ειδικό αφιέρωμα με τίτλο DC Films Presents: Dawn Of The Justice League, στο οποίο ο σκηνοθέτης/σεναριογράφος και ισόβιος fan των comics, Κέβιν Σμιθ, παρουσιάζει σκηνές από το Batman V. Superman: Η Αυγή της Δικαιοσύνης, αλλά και ένα sneak peak από την standalone ταινία της Wonder Woman. Παράλληλα, θα προβληθεί η ταινία Ο Σνούπι και ο Τσάρλι Μπράουν – Πίνατς η Ταινία, η οποία μεταφέρει στη μεγάλη οθόνη, το πιο επιτυχημένο comic strip όλων των εποχών, για πρώτη φορά με τη χρήση CGI. Το πρόγραμμα των προβολών ολοκληρώνουν animation (τόσο από την πλούσια ταινιοθήκη του Γαλλικού Ινστιτούτου, όσο και σε συνεργασία με το διεθνές φεστιβάλ κινουμένων σχεδίων, Animasyros), η μικρού μήκους, cult anime περιπέτεια δράσης με πολλή ροκ μουσική, The Rockin’ Dead – Enter Popacalypse, και το Comicdom: The Documentary, με θέμα το ίδιο το Φεστιβάλ, και την ελληνική σκηνή comics.\nStreet Events: Φέτος το Comicdom Con Athens, βγαίνει για πρώτη φορά στους δρόμους, με πολλές εκπλήξεις, αλλά και ένα street party, με ροκ μουσικές, εμπνευσμένες από διάσημους ήρωες comics, και σχετικές κινηματογραφικές μεταφορές.\nWorkshops για τις τεχνικές του σεναρίου και της εικονογράφησης, από διεθνείς προσκεκλημένους, και τους διεθνούς φήμης Έλληνες δημιουργούς Μιχάλη Διαλυνά, Ηλία Κυριαζή, καθώς και ένα masterclass του βετεράνου Τάσου Αποστολίδη, ευρύτερα γνωστού, μεταξύ άλλων για τις best-seller, πολυμεταφρασμένες μεταφορές του στις Κωμωδίες του Αριστοφάνη.\nΠαράλληλα, θα πραγματοποιηθεί διαγωνισμός Comicdom Cosplay, sketch event με θέμα το pop culture φαινόμενο The Walking Dead, απονομή Ελληνικών Βραβείων Κόμικς, bazaar ελληνικών καταστημάτων comics και εκδοτικών εταιριών.\nΕπίσης, οι μικροί φίλοι της 9ης Τέχνης θα έχουν την ευκαιρία να συμμετάσχουν σε σεμινάρια εξοικείωσης με τα comics μέσα από το δημιουργικό παιχνίδι, καθώς και να παρακολουθήσουν ταινίες κινουμένων σχεδίων.\nΔιοργάνωση: Comicdom Press, Ελληνοαμερικανική Ένωση, Γαλλικό Ινστιτούτο Ελλάδος και Οργανισμός Πολιτισμού Αθλητισμού και Νεολαίας Δήμου Αθηναίων\nComicdom Con απριλιάτικο ραντεβού\t2016-04-02\nTagged with: Comicdom Con απριλιάτικο ραντεβού\nPrevious: Νεκρόπολη 3.400 ετών ανακαλύφθηκε στην Αίγυπτο\nNext: Συγκρατημένοι τώρα οι Αιγύπτιοι για το μυστήριο του Τουταγχαμών


Ταρτάκια με βάση μουστοκούλουρο και γέμιση μουσταλευριά - AllYou.gr\nΤαρτάκια με βάση μουστοκούλουρο και γέμιση μουσταλευριά\nΓιόρτασε την εποχή του μούστου, όπως της αξίζει!\n| Οκτ 09, 2014\nΚαθώς περίμενα να ψηθεί η πρώτη φουρνιά από τα τραγανά μουστουκούλουρά μου και μοσχομύριζε το σπίτι χίλια αρώματα, είπα να παίξω λίγο με τη ζύμη που είχα άψητη ακόμα και ετοιμαζόμουν να την πλάσω πάλι κουλουράκια. Σκέφτηκα λοιπόν να φτιάξω με αυτήν ατομικές τάρτες και δεν έπεσα έξω. Έγιναν υπέροχες και πραγματικά ξεχωριστές. Τις γέμισα με μια ψευτομουσταλευριά που έφτιαξα από αραιωμένο πετιμέζι και κορν φλάουρ κι έγινε ακόμη πιο αρωματική από την πραγματική μουσταλευριά. Στο τέλος πασπάλισα τα ταρτάκια με κοπανισμένα καρύδια και κανέλα. Έγιναν ανάρπαστα!\nΥλικά για 20 ταρτούλες μέτριες περίπου:\n¼ φλιτζάνι τσικουδιά ή τσίπουρο\n½ κουτ. σούπας κανέλα σε σκόνη\n½ κουτ. γλυκού κοφτό γαρίφαλο\nΓια τη μουσταλευριά\n¾ φλιτζανιού πετιμέζι\n¾ φλιτζανιού κορν φλάουρ\n1. Ανακατεύετε μέσα σε ένα μπολ με το σύρμα το πετιμέζι, το ελαιόλαδο, τη ζάχαρη και την τσικουδιά. Ανακατεύετε τη σόδα στο χυμό του λεμονιού και τον προσθέτετε στο μπολ μαζί με το ξύσμα, την κανέλα και το γαρίφαλο.\n2. Ανακατεύετε το σιμιγδάλι με το αλεύρι σε ξεχωριστό μπολ και τα προσθέτετε λίγο λίγο στο μείγμα του ελαιολάδου, ανακατεύοντας στην αρχή με σπάτουλα και μετά με το χέρι μέχρι να γίνει μια ζύμη μαλακή και εύπλαστη που δεν θα κολλάει στα δάχτυλα.\n3. Με ένα πινέλο λαδώνετε τα φορμάκια για τις τάρτες. Παίρνετε μικρή ποσότητα ζύμης όσο ένα μεγάλο καρύδι περίπου, την πλάθετε μπαλάκι, την πατάτε να ανοίξει και με αυτή «ντύνετε» τις φορμίτσες, πιέζοντας με τους δυο αντίχειρες και κρατώντας τη φορμίτσα με τα δάχτυλα ώστε να ανοίξει, να πάει παντού και γίνει ένα λεπτό όμοιο σε πάχος στρώμα. Αραδιάζετε τις φορμίτσες σε σχάρα και ψήνετε τα ταρτάκια στον προθερμασμένο φούρνο για 15-20 λεπτά. Ξεφουρνίζετε και μετά από λίγο ξεφορμάρετε τα ταρτάκια σε σχάρα και αφήνετε να κρυώσουν.\n4. Ετοιμάζετε τη μουσταλευριά: Διαλύετε σε μια κατσαρολίτσα το κορν φλάουρ με το νερό, προσθέτετε το πετιμέζι και βάζετε το κατσαρολάκι σε μέτρια φωτιά. Ανακατεύετε με σύρμα μέχρι να πήξει η μουσταλευριά.\n5. Αφήνετε να κρυώσει μερικά λεπτά η μουσταλευριά και γεμίζετε με αυτήν τις τάρτες. Μην τις ξεχειλίσετε. Πασπαλίζετε με κοπανισμένα καρύδια και κανέλα και αφήνετε να σταθεροποιηθούν πριν σερβίρετε τις τάρτες.\nΑν σας περισσέψει μουσταλευριά μοιράστε τη σε ποτηράκια χαμηλά και πασπαλίστε από πάνω με καρύδια κανέλα και σουσάμι.


Απολογισμός Σεμιναρίων και Διαγωνισμών – Shape n’ Light News\n24 Μαρτίου, 2017 20 Σεπτεμβρίου, 2017 harry\nΤα 1α IMAGE+TECH SEMINARS and CONTESTS έφτασαν στο τέλος τους πριν λίγες ημέρες και κρίνοντας από την εκπληκτική συμμετοχή του κόσμου και τα εξαιρετικά σχόλιά σας τα οποία λαμβάνουμε μέσω μηνυμάτων, στέφθηκαν με μεγάλη επιτυχία! Θέλουμε να πιστέυουμε ότι στις 5 ημέρες που διάρκησαν τα σεμινάρια και τα workshop μας, αποκτήθηκε μία σχέση εμπιστοσύνης ανάμεσα στο κοινό και τους διοργανωτές και αυτό μας δημιουργεί ένα επιπλέον αίσθημα ευθύνης απέναντί σας, να συνεχίσουμε το έργο μας και η επόμενη φορά να είναι ακόμη καλύτερη. Θα θέλαμε λοιπόν να κάνουμε έναν μικρό απολογισμό.\nΔεν υπήρξε εκθέτης στην 1η IMAGE+TECH Expo που να μην χάρηκε τη συμμετοχή του σε αυτή. Σύμφωνα μ’ αυτά που μας μεταφέρουν οι ίδιοι οι εκθέτες, τα όμορφα περίπτερα, οι άνετοι χώροι, η καλή προσέλευση κόσμου και το πολύ στοχεύμενο κοινό, τους άφησαν όλους ικανοποιημένους. Η έκθεση Image+Tech θύμισε μία μικρή Photokina, για όσους έχουν πάει και ξέρουν.\nΣτα σεμινάρια μας κόπηκαν 2493 εισιτήρια, πραγματικά ένας τεράστιος αριθμός όχι μόνον για τα ελληνικά αλλά και για τα διεθνή δεδομένα. Οι αίθουσες ήταν κατά κανόνα γεμάτες κόσμο καθώς μέσα από καλό σχεδιασμό καταφέραμε να έχουμε σεμινάρια με χαμηλό κόστος εισιτηρίου και εξαιρετικής ποιότητας ομιλητές. Τα θετικά σχόλια που μας έχετε στείλει ως τώρα δείχνουν πως ο κόσμος που έδωσε το παρόν ικανοποιήθηκε και κατορθώσαμε να συναντήσουμε τις προσδοκίες σας. Ο καθένας, ανάλογα με το επίπεδο των γνώσεών του και τις απαιτήσεις του, αποκόμισε το αντίστοιχο προσωπικό του όφελος. Από την πλευρά μας, αποκτήσαμε πολύτιμες εμπειρίες ώστε να διορθώσουμε τυχόν παραλείψεις και να μπορούμε να αισιοδοξούμε πως η επόμενη διοργάνωση θα είναι ακόμη καλύτερη από τη πρώτη.\nΣτον πρώτο αυτό διαγωνισμό IMAGE+TECH Photo Contests συμμετείχαν 2386 φωτογραφίες, 136 videos και 119 albums.\nΟι 23 κριτές μας, επαγγελματίες φωτογράφοι και βιντεογράφοι εγνωσμένης αξίας, δεν είχαν δικαίωμα συμμετοχής σε αυτόν, σε αντίθεση με διεθνείς οργανισμούς στους οποίους η συμμετοχή κριτών επιτρέπεται.\nΤο σύστημα αξιολόγησης ήταν αδιάβλητο και όλος ο διαγωνισμός διεξάχθηκε διαδικτυακά μέσω εξειδικευμένου προγράμματος που φτιάχτηκε για αυτό το σκοπό. Κάθε κατηγορία του διαγωνισμού μας ανατέθηκε σε 4 κριτές και έναν Head Judge. Οι κριτές δεν μπορούσαν να δουν τα ονόματα των συμμετεχόντων, παρά μόνον να βαθμολογήσουν αυτό που έβλεπαν και έκριναν. Ο Head Judge επίσης δεν είχε πρόσβαση στο όνομα του διαγωνιζόμενου. Όταν όλοι πλέον οι κριτές και ο Head Judge είχαν ολοκληρώσει τη κριτική τους, το software έβαζε τις συμμετοχές σε σειρά ανάλογα με τη βαθμολογία ώστε να τις ανακοινώσουμε.\nΠαραβλέψεις και παραλείψεις\nΣίγουρα έγιναν και κάποια λάθη, θέλουμε όμως να σας διαβεβαιώσουμε ότι αυτά οφείλονται σε παραβλέψεις λόγω του μεγέθους και της πολυπλοκότητας αυτής της διοργάνωσης, που αναλάβαμε για πρώτη φορά.\nΣτη κατηγορία Land Scape –Nature, από λάθος μας στη μεταφορά των δεδομένων από το software στην αίθουσα των απονομών, ανακοινώσαμε πρώτο νικητή τον φωτογράφο Αντώνη Πανίτσα, ενώ ήταν στην επίσης πολύ τιμητική τέταρτη θέση. Διαπιστώσαμε το λάθος μας, το επανορθώσαμε και δώσαμε τη πρώτη θέση σ’ αυτόν που είχαν αποφασίσει οι κριτές μας, στον κ. Βαγγέλη Γιωτόπουλο. Ζητάμε συγγνώμη, ήταν ένα ανθρώπινο λάθος και δεν έγινε εσκεμμένα. Ακόμη και στις απονομές των Όσκαρ έκαναν λάθος.\nΠαράλειψή μας ήταν επίσης να επιτρέψουμε σε ομιλητή μας να συμμετάσχει στο διαγωνισμό. Όσοι παρακολουθούν διεθνείς διαγωνισμούς θα γνωρίζουν πως δεν είναι απαγορευτικό να συμμετάσχει ομιλητής, αφού δεν είναι στη κριτική επιτροπή. Αποφασίσαμε όμως ότι από την επόμενη φορά δεν θα επιτρέπεται σε ομιλητή η συμμετοχή. Θα του απονέμεται τιμητική πλακέτα συμμετοχής σαν ομιλητής, που αποτελεί τη μέγιστη διάκριση που μπορεί να έχει κάποιος, ακόμη μεγαλύτερη και από τη πρώτη θέση ενός βραβείου σε διαγωνισμό.\nΑλλαγές για την επόμενη φορά\nΕκτός από την αλλαγή να μην έχουν δικαίωμα συμμετοχής οι ομιλητές στον διαγωνισμό, οι διαγωνισμοί μας θα διαχωριστούν σε PRO και NEW ΡHOTOGRAPHERS. Στους PRO θα διαγωνίζονται μόνον όσοι διαθέτουν επαγγελματικό ΑΦΜ, το οποίο θα ελέγχεται από το σύστημα μας μέσω του TAXIS NET. Το σωστό είναι οι επαγγελματίες να διαγωνίζονται μεταξύ τους και τα νέα παιδιά και οι freelancers μεταξύ τους, για να δίνεται η ευκαιρία και σ’ αυτούς να αναδειχτούν.\nParty – Events – Live Shootings\nΣτο τέλος της εκδήλωσής μας και κατά τη διάρκεια αυτής, όλα όσα είχαμε αναγγείλει έγιναν και έδωσαν μία γιορτινή ατμόσφαιρα σε όλο τον χώρο της έκθεσης.\nΌσοι ήταν εκεί το χάρηκαν πραγματικά και όσοι δεν ήταν θα τους περιμένουμε την επόμενη φορά, γιατί μία τέτοια γιορτή δεν είναι μόνο προσπάθεια επιμόρφωσης και απορρόφησης γνώσης, αλλά ταυτόχρονα αποτελεί μια ευκαιρία διασκέδασης και κοινωνικοποίησης εντός της κοινότητας των φωτογράφων και βιντεογράφων, στην οποία όλοι ανήκουμε. Εμείς που πήραμε μέρος στο party το χαρήκαμε πραγματικά. Σύντομα θα προσθέσουμε στο site μας φωτογραφικό υλικό και videos για να δουν και όσοι δεν ήταν μαζί μας, τι συνέβη το βράδυ της Κυριακής.\nΗ προσπάθεια μας για να αναβαθμίσουμε το χώρο μας συνεχίζεται! Θα λέγαμε πιο σωστά πως μόλις ξεκίνησε. Έχουμε δεχθεί πάρα πολλά μηνύματα από εσάς, να οργανώσουμε άμεσα την επιστροφή της Lindsay Adler, την οποία παρακολούθησαν στα δύο σεμινάριά της 750 άτομα, για ένα workshop. Καθώς επίσης και πολλά μηνύματα να διοργανώσουμε τέτοιες εκδηλώσεις σε διάφορες πόλεις της Ελλάδας και όχι μόνο στην Αθήνα. Αν θέλετε να λαμβάνετε ενημέρωση για όλα όσα πρόκειται να κάνουμε στο άμεσο μέλλον, εγγραφείτε στο newsletter μας. Αν μείνατε ικανοποιημένοι απ’ ότι αποκομίσατε από την εκδήλωσή μας, συστήστε μας σε φίλους σας, για να παρακολουθούν και αυτοί τη δράση μας.\nΓια να εγγραφείτε στο newsletter μας πατήστε εδώ.\nΣας ευχαριστούμε όλους για την εμπιστοσύνη που μας δείξατε! Θέλουμε να γνωρίζετε πως μας τίμησε ιδιαίτερα η συμμετοχής σας και θα είμαστε δίπλα σας για πιο όμορφα και πιο μεγάλα πράγματα, που ήδη σχεδιάζουμε και θα μάθετε για αυτά άμεσα.\nΗ διοργανώτρια ομάδα των Image+Tech Seminars & Contests\nΑσφής Θάνος – Ζάρας Σταύρος